
7-ՐԴ ԴԱՍԱՐԱՆ
	Թեմա 1

	Նյութերի և երևույթների ճանաչում 

	Նպատակ

	1. Հասկանա քիմիայի խնդիրները և կարողանա անվտանգ աշխատել քիմիայի լաբորատորիայում:

	Վերջնարդյունքներ

	Պարտադիր
1. Ձայնային, տեսողական նյութերի միջոցով նկարագրի և համեմատի, տարբերակի նյութի հետևյալ ֆիզիկական հատկությունները՝ գույն, խտություն, լուծելիությունը ջրում: (Հ1,Հ9)
2. Դասակարգի և համեմատի ֆիզիկական ու քիմիական երևույթները՝ նշելով համապատասխան հատկանիշները։ (Հ8,Հ9)
3. Նկարագրի քիմիայի ուսումնասիրման առարկան՝ նյութի կառուցվածքը, հատկությունները և կիրառությունը: (Հ1)
4. Թվարկի և կիրառի անվտանգության որոշ կանոններ քիմիայի լաբորատորիայում։ (Հ4)
5. Սահմանի և տարբերի նյութ և ֆիզիկական մարմին հասկացությունները։ (Հ1,Հ9)
6. Ճանաչի և նաև լսելով տարբերակի և օգտագործի պարզ լաբորատոր սարքեր (փորձանոթ, չափիչ գլան, պիպետ, կոլբ, ձագար, բաժակ, կաթոցիկ, հավանգ,  սպիրտայրոց, կալան, բռնիչ  և այլն): (Հ4)
Լրացուցիչ
1.Ճանաչի նաև որոշ այլ լաբորատոր սարքեր՝ բաժանիչ ձագար, հակադարձ սառնարան, ծնկաձև խողովակ և այլն։

	Բովանդակություն

	1. Քիմիայի խնդիրները
2. Նյութերը և դրանց հատկությունները
3. Ֆիզիկական և քիմիական երևույթներ
4. Քիմիայի լաբորատոր սարքավորումներ և լաբորատորիայում աշխատելու անվտանգության հիմնական կանոնները:

	Առաջարկվող գործնական աշխատանքներ
	Խաչվող հասկացություններ

	Լաբորատոր աշխատանք 
1. Լաբորատոր սարքերի օգտագործման հմտություններ (չափիչ սարքերով, քիմիական սպասքով, սպիրտայրոցով, կալաններով և բռնակներով ճիշտ աշխատելու հմտություններ): 
2. Ֆիզիկական և քիմիական երևույթներ (օրինակ՝ սառույցի հալում, լուցկու և մոմի այրում):
Ամփոփիչ աշխատանք

	Մասշտաբ, համամասնություն և քանակ
Քիմիական լաբորատորիայում փորձնական աշխատանքներ կատարելիս ճշգրիտ արդյունքներ ստանալու համար օգտագործվում են սանդղակավորված սարքեր և լաբորատոր ապակեղեն:
Կայունություն և փոփոխություն
Քիմիական երևույթի արդյունքում նյութի բաղադրությունը փոփոխվում է, իսկ ֆիզիկական երևույթի արդյունքում մնում է հաստատուն:

	Միջառարկայական կապեր

	1. Հայոց լեզու - Կարդալ, հասկանալ կարդացածը, առանձնացնել կարդացածի կարևոր (պահանջվող) գաղափարները։ Կարողանա ներկայացնել նյութի հիմնական գաղափարը բանավոր և գրավոր։
2. Բնություն - Նկարագրել նյութերի ագրեգատային վիճակը և որոշ ֆիզիկական հատկություններ։ 



	Թեմա 2

	Քիմիայի հիմնական հասկացություններ 

	Նպատակ

	1. Ձևավորել գիտելիքներ ատոմի կառուցվածքի և պարբերական աղյուսակի կառուցվածքի վերաբերյալ։  

	Վերջնարդյունքներ

	Պարտադիր
1. Սահմանի ատոմը` որպես տարրի փոքրագույն մասնիկ և հասկանա, որ ատոմները չեն կարող տրոհվել քիմիական ռեակցիայի ընթացքում։ (Հ1,Հ9)
2. Նկարագրի ատոմի կառուցվածքը միջուկի, պրոտոնների, նեյտրոնների և էլեկտրոնների տեսանկյունից։ (Հ1,Հ9)
3. Ներկայացնի ներատոմային մասնիկների՝ պրոտոնի, նեյտրոնի և էլեկտրոնի, հարաբերական զանգվածը և լիցքը։ (Հ1)
4. Սահմանի իզոտոպ և զանգվածային թիվ հասկացությունները:
5. Սահմանի քիմիական տարր հասկացությունը և լսելով անվանումները ներկայացնի որոշ կարևոր տարրերի (թթվածին՝ O, ազոտ՝ N,  ֆոսֆոր՝ P,  ջրածին՝ H,  ածխածին՝ C,  նատրիում՝ Na, կալցիում՝ Ca,  երկաթ՝ Fe, քլոր՝ Cl և այլն) նշանները։ (Հ1)
6. Թվարկի որոշ իզոտոպների օրինակներ, ներկայացնի դրանց նշանները և բացատրի նշանում առկա թվերի իմաստը ատոմի զանգվածի, պրոտոնների և նեյտրոնների թվերի տեսանկյունից (P(), D(), T(), , և այլն)։ (Հ7)
7. Տարբերի ատոմի զանգված (գրամ) և հարաբերական ատոմային զանգված հասկացությունները։  
8. Դասակարգի քիմիական տարրերը՝ ըստ ֆիզիկական հատկությունների երկու խմբի՝ մետաղներ և ոչ մետաղներ: (Հ8)
9. Ներկայացնի պարբերական աղյուսակը՝ որպես բոլոր հայտնի տարրերի համակարգ։ (Հ29 Հ31, Հ32)
10. Նկարագրի պարբերական աղյուսակի կառուցվածքը և քիմիական տարրի զբաղեցրած դիրքը (պարբերություն, խումբ, կարգաթիվ)։ (Հ8,Հ29)
11. Հակիրճ նկարագրի քիմիական տարրերի որոշ հատկություններ (մետաղական, ոչ մետաղական)՝ ըստ աղյուսակում դրանց զբաղեցրած դիրքի։ (Հ8)
12. Կիրառի ատոմի, քիմիական տարրերի և դրանց նշանների մասին ստացված գիտելիքները վարժությունների լուծման համար: (Հ7)

Լրացուցիչ
1. Սահմանի զանգվածի ատոմային միավորը (զ.ա.մ.)ժամանակակից ձևակերպումով։ 

	Բովանդակություն

	1. Ատոմ։ Քիմիական տարր
2. Քիմիական տարրերի պարբերական աղյուսակ

	Առաջարկվող գործնական աշխատանքներ
	Խաչվող հասկացություններ

	Գործնական աշխատանք 
1.  Վարժությունների լուծում։ Ատոմի կառուցվածք։ 
2.  Վարժությունների լուծում։ Պարբերական աղյուսակ։
Խմբային հետազոտական աշխատանք և ներկայացում ատոմի կառուցվածքի բացահայտման և/կամ պարբերական աղյուսակի ստեղծման պատմության վերաբերյալ։
Ամփոփիչ աշխատանք


	Օրինաչափություններ 
Քիմիական տարրերի հատկությունները պարբերություններում և խմբերում փոփոխվում են օրինաչափորեն:
Համակարգեր և մոդելներ 
Քիմիական տարրերի պարբերական համակարգը քիմիական տարրերի հատկությունների դասակարգման արդյունք է:
Կայունություն և փոփոխություն 
Տարրերը բնության մեջ հանդիպում են կայուն և անկայուն իզոտոպների տեսքով:

	Միջառարկայական կապեր

	1. Հայոց լեզու - Կարդալու, կարդացածը հասկանալու, կարդացածի կարևոր (պահանջվող) գաղափարներն առանձնացնելու, նյութի հիմնական գաղափարը բանավոր և գրավոր ներկայացնելու կարողություն։ Հարցերը ճիշտ ձևակերպելու, պարբերական աղյուսակի և այբուբենի միջև զուգահեռներ տանելու կարողություն։
2. Մաթեմատիկա - Մաթեմատիկական հաշվարկների հմտություն:
3. ԹԳՀԳ - Աշխատանք տեքստային խմբագրիչներով, ցուցադրական նյութերի պատրաստման և համացանցում որոնումների հմտություններ:



	Թեմա 3

	Մոլեկուլ

	Նպատակ

	1. Ձևավորել գիտելիք պարզ և բարդ նյութերի մասին։ 
2. Զարգացնել գործնական հմտություններ խառնուրդների բաժանման փորձերի օգնությամբ։ 
3. Ձևավորել գիտելիք մոլեկուլի և քիմիական բանաձևերի վերաբերյալ։

	Վերջնարդյունքներ

	Պարտադիր
1. Սահմանի մոլեկուլ հասկացությունը՝ որպես ատոմների միացման արգասիք։ (Հ1)
2. Սահմանի քիմիական բանաձև, ինդեքս հասկացությունները։ (Հ1)
3. Կազմի պարզագույն և մոլեկուլային բանաձևեր՝ ելնելով ատոմների որոշակի թվով կապեր առաջացնելու ունակությունից։ (Հ5,Հ9)
4. Բացատրի մոլեկուլային բանաձևերի նշանակությունը հետևյալ օրինակներով՝ H2, O2, N2, H2O, H2O2, NH3, CH4, CO2: (Հ5)
5. Սահմանի տարրի վալենտականություն հասկացությունը որոշակի թվով ատոմներ (օրինակ՝ ջրածին) միացնելու տեսանկյունից: (Հ1,Հ9)
6. Կազմի երկտարր միացությունների բանաձևերը՝ ըստ վալենտականության և որոշի տարրերի վալենտականությունը երկտարր նյութերի մոլեկուլներում։ (Հ6, Հ9)
7. Մեկնաբանի մոլեկուլների կառուցվածքի գնդաձողային մոդելները՝ ելնելով տարրի վալենտականություն գաղափարից: (Հ5,Հ6,Հ9)
8. Կիրառի մոլեկուլի և քիմիական բանաձևի մասին ստացած գիտելիքները վարժությունների և խնդիրների լուծման համար: (Հ7,Հ9)
9. Սահմանի նյութի բաղադրության հաստատունության օրենքը։ (Հ29, Հ30) 
10. Սահմանի և տարբերակի պարզ և բարդ նյութերը (միացությունները) ՝ ելնելով դրանց բաղադրությունից։ (Հ1, Հ8)
11. Սահմանի և հաշվի հարաբերական մոլեկուլային զանգվածը։ (Հ6)
12. Հաշվի տարրերի զանգվածային բաժինները՝ ելնելով նյութի մոլեկուլային բանաձևից։ (Հ6, Հ7)
13. Որոշի մոլեկուլի քիմիական բանաձևը՝ ելնելով տարրերի տրված զանգվածային բաժիններից: (Հ6,Հ7)
14. Սահմանի մաքուր նյութ և խառնուրդ հասկացությունները, բերի համապատասխան օրինակներ։ (Հ1)
15. Նկարագրի, գործնականում իրականացնի խառնուրդների բաժանման որոշ եղանակներ (շոգիացում, բաժանումը մագնիսի միջոցով ) և մեկնաբանի դիտարկումները։ (Հ4)
Լրացուցիչ
1․ Նկարագրի, գործնականում իրականացնի խառնուրդների բաժանման որոշ եղանակներ 
(թորում, թղթային քրոմատագրում) և մեկնաբանի դիտարկումները:

	Բովանդակություն

	1. Մոլեկուլ։ Քիմիական բանաձև
2. Պարզ և բարդ նյութեր
3. Մաքուր նյութեր և խառնուրդներ

	Առաջարկվող գործնական աշխատանքներ
	Խաչվող հասկացություններ

	Գործնական աշխատանք 
1. Խնդիրների և վարժությունների լուծում։ 
2. Կառուցի և/կամ պատկերի որոշ նյութերի գնդաձողային մոդելներ: Օրինակ՝ Cl2, O2, H2O, NH3, CH4 և նման օրինակներ։
Լաբորատոր աշխատանք 
1. Աղի բաժանումը աղաջրից՝ շոգիացման եղանակով:
2. Երկաթի բաժանումը երկաթի և ծծմբից խառնուրդից մագնիսի միջոցով:
Լրացուցիչ
1. Թորման եղանակով համասեռ խառնուրդից նյութերի բաժանում։ Օրինակ՝ ացետոն-ջուր։  
2. Թղթային  քրոմատագրում։ Օրինակ՝ գրիչի թանաքի քրոմատագրում։
Խմբային հետազոտական աշխատանք և ներկայացում մաքուր նյութերի և խառնուրդների նշանակության և կիրառության վերաբերյալ։
Ֆիլմի դիտում ջրի մաքրման եղանակների մասին։
Ամփոփիչ աշխատանք
	Օրինաչափություններ  
Մոլեկուլի բանաձևը պայմանավորված է դրանում առկա քիմիական տարրերի վալենտականությամբ:
Մոլեկուլի զանգվածը որոշվում է դրանում առկա ատոմների զանգվածների գումարով:

Համակարգեր և մոդելներ  
Մոլեկուլների կառուցվածքը կարելի է ներկայացնել գնդաձողային մոդելների միջոցով:

Կայունություն և փոփոխություն 
Մաքուր նյութերը հիմնականում ունեն հաստատուն բաղադրություն, իսկ խառնուրդները՝ փոփոխական:

	Միջառարկայական կապեր

	1. Հայոց լեզու – Կարդալու, կարդացածը հասկանալու, կարդացածի կարևոր (պահանջվող) գաղափարներն առանձնացնելու, նյութի հիմնական գաղափարը բանավոր և գրավոր ներկայացնելու կարողություն։ Հարցերը ճիշտ ձևակերպելու կարողություն։
2. Մաթեմատիկա - Կատարել գործողություններ կոտորակներով, գտնել թվի մասը, տոկոսը։
3. ԹԳՀԳ -  Աշխատանք տեքստային խմբագրիչներով, ցուցադրական նյութերի պատրաստման և համացանցում որոնողական աշխատանքների հմտություններ:



	Թեմա 4

	Քիմիական ռեակցիաներ

	Նպատակ

	1. Ձևավորել գիտելիք քիմիական ռեակցիաների և հավասարումների վերաբերյալ։ 
2. Զարգացնել գործնական հմտություններ քայքայման և միացման ռեակցիաների օրինակներով։

	Վերջնարդյունքներ

	Պարտադիր
1. Սահմանի և օգտագործի ելանյութ և վերջանյութ հասկացությունները։ (Հ1)
2. Գործնականում իրականացնի միացման և քայքայման ռեակցիաները։ Մեկնաբանի դիտարկումները։ (Հ4, Հ29, Հ31)
3. Սահմանի զանգվածի պահպանման օրենքը։ (Հ1)
4. Կազմի քիմիական ռեակցիայի հավասարում՝ հիմնվելով զանգվածի պահպանման օրենքի վրա և բացատրի ռեակցիայի հավասարման գործակիցների նշանակությունը։ (Հ6,Հ29,Հ30)
5. Կիրառի զանգվածի պահպանման օրենքը հաշվարկային խնդիրներում՝ ելանյութերի և/կամ վերջանյութերի զանգվածի պարզաբանման համար։ (Հ6,Հ7)
6. Սահմանի միացման և քայքայման ռեակցիաները։ Ներկայացնի և տարբերի ռեակցիաների հավասարումները պարզ նյութերի և երկտարր միացությունների (օքսիդ, քլորիդ, սուլֆիդ) օրինակներով։(Հ8)
7. Կիրառի քիմիական ռեակցիաների դասակարգման մասին ստացված գիտելիքները վարժությունների լուծման համար: (Հ8)
Լրացուցիչ
1․ Համեմատի առօրյա կյանքում հանդիպող որոշ պարզ քիմիական ռեակցիաների ընթացքի ժամանակահատվածները, օրինակ՝ երկաթի ժանգոտումը` լուցկու այրման հետ։

	Բովանդակություն

	1. Քիմիական ռեակցիաների դասակարգում
2. Քիմիական ռեակցիայի հավասարում
Լրացուցիչ
Արագ և դանդաղ ընթացող ռեակցիաներ



	Առաջարկվող գործնական աշխատանքներ
	Խաչվող հասկացություններ

	Գործնական աշխատանք 
Վարժությունների և խնդիրների լուծում:
Լաբորատոր աշխատանք 
1. Պղնձի օքսիդացում: 
2. Կալցիումի օքսիդի և ջրի  փոխազդեցություն։ 
3. Ջրածնի պերօքսիդի քայքայում։
Ամփոփիչ աշխատանք

Լրացուցիչ 
1. Ջրածնի ստացում և այրում։
Ամփոփիչ գրավոր աշխատանք

	Օրինաչափություններ  
1.Քիմիական ռեակցիաները դասակարգ-վում են ըստ ելանյութերի և վերջանյութերի թվի և բաղադրության:
2. Օքսիդացումը սովորաբար ընթանում է դանդաղ (երկաթի ժանգոտում), իսկ այրումը՝ արագ (լուցկու այրում):

Կայունություն և փոփոխություն 
Քիմիական ռեակցիաների ընթացքում նյութերի բաղադրությունը փոխվում է, սակայն դրանց ընդհանուր զանգվածը մնում է անփոփոխ:

	Միջառարկայական կապեր

	1. Հայոց լեզու - Կարդալ, լսել,  հասկանալ և  ըմբռնել կարդացածը / լսածը/, առանձնացնել կարդացածի կարևոր (պահանջվող) գաղափարները։ Կարողանա ներկայացնել նյութի հիմնական գաղափարը բանավոր և գրավոր։ Կարողանա ճիշտ ձևակերպել հարցերը, այդ թվում՝ հետազոտական հարց։
2. Մաթեմատիկա - Կատարել մաթեմատիկական հաշվարկներ։ Լուծել մեկ անհայտով գծային հավասարումներ։
3. ԹԳՀԳ -  Աշխատանք տեքստային խմբագրիչներով, ցուցադրական նյութերի պատրաստման և համացանցում որոնողական աշխատանքների հմտություններ:












8-ՐԴ ԴԱՍԱՐԱՆ

	Թեմա 1

	Ատոմի էլեկտրոնային կառուցվածք

	Նպատակ

	Զարգացնել գիտելիքներ ատոմի էլեկտրոնային կառուցվածքի վերաբերյալ:

	Վերջնարդյունքներ

	Պարտադիր
1. Նկարագրի և էլեկտրոնային բանաձևերի միջոցով պատկերի ատոմում էլեկտրոնների բաշխումը՝ ըստ էներգիական մակարդակների առաջին երեք պարբերությունների համար։ (Հ5 ,Հ27)
2. Պարզաբանի քիմիական տարրի ատոմի էներգետիկ մակարդակների թվի կապը պարբերության համարի հետ։ (Հ8, Հ27)
3. Սահմանի վալենտային շերտ և վալենտային էլեկտրոններ հասկացությունները : (Հ1)

	Բովանդակություն

	1.	Էլեկտրոնների բաշխումն ատոմում:

	Առաջարկվող գործնական աշխատանքներ
	Խաչվող հասկացություններ

	
1. Գործնական աշխատանք 1։ Վարժությունների և խնդիրների լուծում (1-35 տարրերի ատոմների համար)
	1. Օրինաչափություններ: էլեկտրոնների լրացումը ըստ էներգիական մակարդակների և ենթամակարդակների կատարվում է օրինաչափորեն, որոշակի սկզբունքներով:
2. Էներգիա և նյութ։ Վալենտային էլեկտրոնների էներգիան ատոմում առավելագույնն է:
3. Կառուցվածք և գործառույթ: Վալենտային շերտի էլեկտրոնները մասնակցում են քիմիական կապերի առաջացմանը:

	Միջառարկայական կապեր

	1. Հայոց լեզու։ Կարողանա կարդալ, լսել,  հասկանալ և  ըմբռնել կարդացածը / լսածը/,  առանձնացնել կարդացածի կարևոր (պահանջվող) գաղափարները։ 
2. Ֆիզիկա: Պատկերացում ունենալ էլեկտրոնի մասին:





	                                                            Թեմա 2

	Քիմիական կապ

	Նպատակ

	1. Ձևավորել գիտելիքներ քիմիական կապի հիմնական տեսակների վերաբերյալ:

	Վերջնարդյունքներ

	Պարտադիր
1. Որոշի վալենտային էլեկտրոնների թիվը և ցույց տա դրանց կապը պարբերական աղյուսակում քիմիական տարրի խմբի համարի հետ:
2. Սահմանի  և կիրառի օկտետի (ութնյակի) կանոնը: (Հ5 ,Հ8)
3. Բացատրի քիմիական տարրի էլեկտրաբացասականություն հասկացությունը, որպես մոլեկուլում քիմիական կապերի էլեկտրոնները դեպի իրեն ձգելու ունակություն: (Հ5)
4. Ներկայացնի քիմիական տարրերի էլեկտրաբացասականության փոփոխությունը պարբերական աղյուսակի խմբերում և պարբերություններում։ (Հ8)
5. Սահմանի տարրի օքսիդացման աստիճան հասկացությունը և որոշի այն միացություններում: (Հ6)
6. Սահմանի իոն, անիոն և կատիոն հասկացությունները:
7. Սահմանի իոնային կապ հասկացությունը:
8. Լսի, հասկանա և կազմի  առաջարկվող  իոնային միացությունների բանաձևեր տրված իոններից: (Հ7)
9. Ճանաչի իոնային բյուրեղավանդակի գծապատկերը, NaCl օրինակի վրա: (Հ5)
10. Ներկայացնի իոնային միացությունների հետևյալ ֆիզիկական հատկությունները (ագրեգատային վիճակ, հալման բարձր ջերմաստիճան, էլեկտրահաղորդականություն): (Հ34)
11. Գործնականում իրականացնի`
1) իոնային և ոչ իոնային միացությունների էլեկտրահաղորդականության ուսումնասիրում, (Հ46)
12. Սահմանի կովալենտ կապ հասկացությունը, որպես էլեկտրաբացասականությամբ իրարից քիչ տարբերվող քիմիական տարրերի միջև առաջացող կապ։ (Հ34)
13. Սահմանի բևեռային և ոչ բևեռային կովալենտ կապ հասկացությունները: (Հ34)
14. Տարբերակի կովալենտ և իոնային կապերը, ինչպես նաև կովալենտ բևեռային և ոչ բևեռային կապերը՝  լսելով առաջարկվող կոնկրետ օրինակները: (Հ8)
Լրացուցիչ
1. Պատկերի որոշ երկտարր միացությունների իոնային կապի կետ-խաչային դիագրամը և դրանց առաջացման գծապատկերը։
2. Պատկերի որոշ երկտարր միացությունների կովալենտ կապի կետ-խաչային դիագրամը (պատկերը) և դրանց առաջացման գծապատկերը։




	Բովանդակություն

	1. Օկտետի (ութնյակի) կանոն:
2. Իոնային կապ:
3. Կովալենտային կապ:

	Առաջարկվող գործնական աշխատանքներ
	Խաչվող հասկացություններ

	1) Գործնական աշխատանք 1։ Վարժությունների և խնդիրների լուծում
2) Լաբորատոր աշխատանք 1։ Իոնային և ոչ իոնային միացությունների էլեկտրահաղորդականության որոշում
3) Ամփոփիչ աշխատանք
	1) Օրինաչափություններ: Քիմիական տարրերի էլեկտրաբացասականությունը պարբերություններում և խմբերում փոփոխվում է օրինաչափորեն:
2) Կառուցվածք և գործառույթ: Իոնական կապը պայմանավորում է իոնական միացությունների ընդհանուր հատկությունները:
3) Կայունություն և փոփոխություն: Քիմիական տարրերը ձգտում են լրացնել իրենց արտաքին էներգիական մակարդակը ութ էլեկտրոնով (օկտետ), ինչը բերում է էներգիապես կայուն վիճակի:

	Միջառարկայական կապեր

	1. Հայոց լեզու։ Կարողանա կարդալ, հասկանալ կարդացածը, առանձնացնել կարդացածի կարևոր (պահանջվող) գաղափարները։ 
2. Ֆիզիկա: Պատկերացում ունենալ լիցքերի ձգողության և վանողության մասին: Հասկանալ իոնների տեղաշարժը հաստատուն էլեկտրական հոսանքի ազդեցությամբ:



	Թեմա 3

	Անօրգանական նյութերի դասակարգում

	Նպատակ

	1. Ձևավորել և զարգացնել գիտելիքներ անօրգանական միացությունների հիմնական դասերի վերաբերյալ: 
2. Զարգացնել գործնական հմտություններ անօրգանական միացությունների փոխարկումների օրինակներով։

	Վերջնարդյունքներ

	Պարտադիր
1. Տարբերի անօրգանական միացությունների հիմնական դասերը՝ սահմանելով օքսիդները, հիմքերը, թթուները և աղերը։Դասակարգի նյութերը:  (Հ8)
2. Ներկայացնի օքսիդների, հիմքերի, թթուների և աղերի անվանակարգը: (Հ8)
3. Ներկայացնի անօրգանական միացությունների հիմնական դասերի ֆիզիկական հատկությունները և քիմիական հետևյալ հատկությունները.   (Հ8)  
1) հիմնային օքսիդների փոխազդեցությունը ջրի հետ, 
2) թթվային օքսիդների փոխազդեցությունը ջրի  հետ:
4. Ներկայացնի օքսիդների, հիմքերի, թթուների ստացման հիմնական եղանակները՝ գրելով համապատասխան ռեակցիաների հավասարումները.(Հ27)
1) օքսիդների ստացումը՝ պարզ նյութերի և թթվածնի փոխազդեցությունից,
2) լուծելի հիմքերի ստացումը հիմնային օքսիդների և ջրի փոխազդեցությունից,
3) թթվածնավոր թթունների ստացումը թթվային օքսիդների և ջրի փոխազդեցությունից,
4) անթթվածին թթուների ստացումը ջրածնի և համապատասխան պարզ նյութի փոխազդեցության գազային արգասիքի ջրում լուծման ճանապարհով:
5. Ներկայացնի և գործնականում իրականացնի անօրգանական միացությունների ծագումնաբանական կապը, օրինակ՝ 
կալցիում →կալցիումի օքսիդ→կալցիումի հիդրօքսիդ։
Ծծումբ →ծծմբի (IV)օքսիդ →ծծմբային թթու (Հ27, Հ29,Հ34,Հ46)
6. Գործնականում իրականացնի անօրգանական միացությունների հիմանական դասերի ներկայացուցիչների (NaOH, HCl, NaCl) ջրային լուծույթների ազդեցության ուսումնասիրություն հայտանյութերի (ֆենոլֆտալեին, մեթիլնարնջագույն և լակմուս) գույնի փոփոխության վրա: (Հ27, Հ29,Հ34,Հ46)
7. Կիրառի անօրգանական միացությունների հիմանական դասերի մասին ստացած գիտելիքները վարժությունների և խնդիրների լուծման համար։ (Հ7)
Լրացուցիչ
1․ Ներկայացնի  աղերի ստացումը փոխանակման ռեակցիաների միջոցով:

	Բովանդակություն

	1. Անօրգանական միացությունների հիմնական դասեր:
2. Անօրգանական միացությունների հիմնական դասերի ծագումնաբանական կապ:

	Առաջարկվող գործնական աշխատանքներ
	Խաչվող  հասկացություններ

	1. Գործնական աշխատանք 1։ Վարժությունների և խնդիրների լուծում:
2. Լաբորատոր աշխատանք 1։ Անօրգանական նյութերի ծագումնաբանական կապը, օրինակ՝ կալցիում →կալցիումի օքսիդ→կալցիումի հիդրօքսիդ
   Ծծումբ →ծծմբի (IV)օքսիդ →ծծմբային թթու
3. Լաբորատոր աշխատանք 2։ Անօրգանական նյութերի հիմանական դասերի ներկայացուցիչների (NaOH, HCl, NaCl) ջրային լուծույթների ազդեցության ուսումասիրություն հայտանյութերի (ֆենոլֆտալեին, մեթիլնարնջագույն և լակմուս) գույնի փոփոխության վրա:
4. Խմբային հետազոտական աշխատանք և ներկայացում կենցաղում և/կամ գյուղատնտեսությունում օգտագործվող անօրգանական նյութերի վերաբերյալ:
5. Ամփոփիչ գրավոր աշխատանք
	1. Օրինաչափություններ: Անօրգանական միացությունների հատկությունները պայմանավորված են դրանց կառուցվածքով (թթու՝ HnR, հիմք՝ Me(OH)n և այլն):
2. Պատճառ և հետևանք։ Անօրգանական միացությունների հիմնական դասերի միջև առկա է ծագումնաբանական կապ, ինչը արտահայտվում է քիմիական փոխարկումներով:


	Միջառարկայական կապեր

	1. Հայոց լեզու։ Կարողանա լսել, կարդալ, հասկանալ կարդացածը, առանձնացնել կարդացածի կարևոր (պահանջվող) գաղափարները։ 
2. Մաթեմատիկա: Կարողանալ աշխատել տոկոսներով:
3. ԹԳՀԳ: Աշխատանք տեքստային խմբագրիչների հետ, ցուցադրական նյութերի պատրաստման և համացանցում որոնողական աշխատանքներ իրականացնելու հմտություններ:



	                                                      Թեմա 4

	1. Նյութաքանակ 

	Նպատակ

	1. Ձևավորել գիտելիքներ նյութաքանակի վերաբերյալ:

	Վերջնարդյունքներ

	Պարտադիր
1. Սահմանի նյութաքանակ հասկացությունը և նշի դրա չափման միավորը։ (Հ7,Հ9)
2. Պարզաբանի Ավոգադրոյի թիվ հասկացությունը, կապ հաստատի նյութաքանակի հետ, ներկայացնի և օգտագործի Ավոգադրոյի թիվ մաթեմատիկական արտահայտությունը խնդրիրներ ու վարժություններ լուծելիս: (Հ7,Հ9,Հ29)
3. Սահմանի մոլային զանգված հասկացությունը և նշի դրա չափման միավորը, կապ հաստատի մասնիկների թվի հետ, ներկայացնի և օգտագործի մաթեմատիկական արտահայտությունը խնդրիրներ ու վարժություներ լուծելիս:  (Հ7,Հ9,Հ27)

	Բովանդակություն

	1.	Նյութի քանակ։ Մոլային զանգված:



	Գործնական աշխատանքներ
	Խաչվող հասկացություններ

	1. Գործնական աշխատանք 1։ Վարժությունների և խնդիրների լուծում
	1. Մասշտաբ, համամասնություն և քանակ: Մասնիկների հսկայական թիվը (Ավոգադրոյի հաստատուն) ընկած է մոլ գաղափարի հիմքում:

	Միջառարկայական կապեր

	1. Հայոց լեզու։ Կարողանա լսել, կարդալ, հասկանալ կարդացածը, առանձնացնել կարդացածի կարևոր (պահանջվող) գաղափարները։ 
2. Մաթեմատիկա: Կարողանա աշխատել ստանդարտ թվերի հետ:



	Թեմա 5

	Լուծույթներ

	Նպատակ

	1. Ձևավորել գիտելիքներ նյութերի լուծելիության և լուծույթների վերաբերյալ:
2. Զարգացնել գործնական հմտություններ լուծույթների պատրաստման օրինակներով:

	Վերջնարդյունքներ

	Պարտադիր
1. Սահմանի լուծելիություն հասկացությունը։ Ներկայացնի լուծելիության մաթեմատիկական արտահայտությունը և չափման միավորը։ (Հ7,Հ27)
2. Ներկայացնի և բացատրի նյութերի լուծելիության կախվածությունը ջերմաստիճանից, ճնշումից և նյութի բնույթից: (Հ7,Հ9,Հ29)
3. Սահմանի լուծույթ հասկացությունը և թվարկի դրա տեսակները (հագեցած և չհագեցած)։ (Հ1)
4. Սահմանի լուծված նյութի զանգվածային բաժին և մոլային կոնցենտրացիա հասկացությունները և ներկայացնի դրանց մաթեմատիկական արտահայտությունները: (Հ7,Հ9,Հ27)
5. Կիրառի լուծույթների մասին ստացած գիտելիքները վարժությունների և խնդիրների լուծման համար (ներառյալ լուծույթի խտություն հասկացությունը)։  (Հ7,Հ9,Հ34)
6. Գործնականում՝ լսելով համապատասխան հրահանգները,  իրականացնի հագեցած և չհագեցած լուծույթների պատրաստումը։ (Հ27, Հ29,Հ34,Հ46)
Լրացուցիչ
 1․Գործնականում իրականացնի ստանդարտ մոլային կոնցենտրացիայով լուծույթների պատրաստում: 

	Բովանդակություն

	1. Նյութերի լուծելիություն: Լուծույթներ։
2. Լուծույթի կոնցենտրացիայի արտահայտման եղանակներ:



	Առաջարկվող գործնական աշխատանքներ
	Խաչվող հասկացություններ

	1. Գործնական աշխատանք 1։ Վարժությունների և խնդիրների լուծում լուծելիության վերաբերյալ:
2. Գործնական աշխատանք 2։ Վարժությունների և խնդիրների լուծում զանգվածային բաժնի, լուծույթների պատրաստման (ներառյալ լուծույթի խտության կիրառմամբ) վերաբերյալ:
3․ Գործնական աշխատանք 3։ Վարժությունների և խնդիրների լուծում լուծույթների խառնման, նոսրացման և/կամ խտացման վերաբերյալ, ցույց տալով նաև դրա կապը լուծելիության հետ: Տեսանյութի դիտում, վերլուծում, եզրահանգում։ 
3. Գործնական աշխատանք 4։ Վարժությունների և խնդիրների լուծում մոլային կոնցենտրացիայի վերաբերյալ, ցույց տալով նաև դրա կապը լուծույթների բնութագրիչ այլ մեծությունների հետ (լուծելիություն, զանգվածային բաժին):
4. Լաբորատոր աշխատանք 1։ Հագեցած և չհագեցած լուծույթների պատրաստում

Լրացուցիչ
Լաբորատոր աշխատանք 2։ Ստանդարտ մոլային կոնցենտրացիաներով լուծույթների պատրաստում:
Ամփոփիչ գրավոր աշխատանք:
	1. Օրինաչափություններ: Նյութերի լուծելիությունը կախված է ջերմաստիճանից, ճնշումից և նյութի բնույթից:
2. Համակարգեր և մոդելներ: Լուծույթները բարդ ֆիզիկաքիմիական համակարգեր են:
3. Կայունություն և փոփոխություն: Նյութերի լուծելիությունը հաստատուն է որոշակի ջերմաստիճանում:

	Միջառարկայական կապեր

	1. Հայոց լեզու։ Կարողանա կարդալ, լսել, հասկանալ կարդացածը, առանձնացնել կարդացածի կարևոր (պահանջվող) գաղափարները։ 
2. Մաթեմատիկա: Կարողանա կազմել և լուծել գծային հավասարումներ, աշխատել տոկոսի հետ, կատարել չափման միավորների անցումներ:
3. Ֆիզիկա: Պատկերացում ունենալ էներգիայի անջատման և կլանման վերաբերյալ: Իմանալ նյութի խտության և ծավալի մաթեմատիկական արտահայտության մասին:



	                                                             Թեմա 6

	Քիմիական ռեակցիաների տեսակներ

	Նպատակ

	1. Զարգացնել գիտելիքներ քիմիական ռեակցիաների տեսակների վերաբերյալ:
2. Զարգացնել գործնական հմտություններ քիմիական ռեակցիաների որոշ տեսակների օրինակներով:

	Վերջնարդյունք

	Պարտադիր
1. Սահմանի փոխանակման և տեղակալման ռեակցիաները: Ներկայացնի չեզոքացման, նստվածքագոյացման և գազանջատման ռեակցիաները՝ որպես փոխանակման ռեակցիաների օրինակներ և մետաղների փոխազդեցությունը թթուների և աղերի հետ՝ որպես տեղակալման ռեակցիանների օրինակներ։ (Հ8,Հ27 ,Հ30,Հ28)
2. Տարբերի քիմիական ռեակցիաների տեսակները՝ միացման, քայքայման, տեղակալման և փոխանակման: (Հ8,Հ27)
3. Գործնականում իրականացնի գազի անջատումով ընթացող տեղակալման ռեակցիաներ։ Օրինակ՝ ալյումինի փոխազդեցության ուսումնասիրությունը աղաթթվի հետ։ (Հ27, Հ29,Հ34,Հ46)
4. Գործնականում իրականացնի տեղակալման ռեացիաներ մետաղների մասնակցությամբ։ Օրինակ՝ երկաթե մեխի պղնձապատում և/կամ պղնձի լարի արծաթապատում։ (Հ27, Հ29,Հ34,Հ46)
5. Գործնականում իրականացնի երկու աղերի փոխազդեցություն ջրային լուծույթում։ Օրինակ՝ նատրիումի կարբոնատի և կալցիումի քլորիդի փոխազդեցություն։ (Հ27, Հ29,Հ34,Հ46)
6. Կիրառի փոխանակման և տեղակալման ռեակցիաների մասին ստացած գիտելիքները վարժությունների և խնդիրների լուծման համար։ (Հ7)
7. Սահմանի և տարբերի ջերմանջատիչ ու ջերմակլանիչ ռեակցիաները: (Հ8,Հ27,Հ28)
8. Գործնականում իրականացնի չեզոքացման ռեակցիան, որպես ջերմանջատիչ ռեակցիա։ (Հ27, Հ29,Հ34,Հ46)
9. Գործնականում իրականացնի մալաքիտի քայքայումը, որպես ջերմակլանիչ ռեակցիա։ (Հ27, Հ29,Հ34,Հ46)
Լրացուցիչ
1. Ներկայացնի քիմիական ռեակցիաների տեսակների՝ միացման, քայքայման, տեղակալման և փոխանակման, օրինակներ:
2. Ներկայացնի, որ միացման ռեակցիաները հիմնականում ջերմանջատիչ են, իսկ քայքայման ռեակցիաները ջերմակլանիչ:



	Բովանդակություն

	1. Փոխանակման և տեղակալման ռեակցիաներ:
2. Ջերմանջատիչ և ջերմակլանիչ ռեակցիաներ:

	Առաջարկվող գործնական աշխատանքներ
	Խաչվող հասկացություններ

	1. Գործնական աշխատանք 1։ Վարժությունների և խնդիրների լուծում քիմիական ռեակցիաների տեսակների վերաբերյալ
2. Գործնական աշխատանք 2։ Վարժությունների և խնդիրների լուծում ջերմաքիմիայի վերաբերյալ
3. Լաբորատոր աշխատանք 1։ Գազի անջատմով ընթացող տեղակալման ռեացիաներ։ Օրինակ՝ ալյումինի փոխազդեցության ուսումնասիրություն աղաթթվի հետ։ Տեսանյութի դիտում, վերլուծում, եզրահանգում։
4. Լաբորատոր աշխատանք 2։ Տեղակալման ռեացիաներ մետաղների մասնակցությամբ։ Օրինակ՝ երկաթե մեխի պղնձապատում և/կամ պղնձի լարի արծաթապատում։
5. Լաբորատոր աշխատանք 3։ Երկու աղերի փոխազեցություն ջրային լուծույթում։ Օրինակ՝ նատրիումի կարբոնատի և կալցիումի քլորիդի փոխազդեցություն։
6. Լաբորատոր աշխատանք 4։ Չեզոքացման ռեակցիան, որպես ջերմանջատիչ ռեակցիա։
7. Լաբորատոր աշխատանք 5։ Մալաքիտի քայքայումը, որպես ջերմակլանիչ ռեակցիա։
Ամփոփիչ գրավոր աշխատանք
	1. Օրինաչափություններ: Քիմիական ռեակցիաները դասակարգվում են ըստ ելանյութերի և վերջանյութերի թվի և բաղադրության:
2. Էներգիա և նյութ։ Քիմիական ռեակցիաները ուղեկցվում են էներգիայի անջատումով կամ կլանումով:
3. Կայունություն	և փոփոխություն:
Քիմիական ռեակցիաների ընթացքում նյութերի բաղադրությունը փոխվում է, սակայն դրանց ընդհանուր զանգվածը մնում է անփոփոխ:

	Միջառարկայական կապեր

	1. Հայոց լեզու։ Կարողանա կարդալ, հասկանալ կարդացածը, առանձնացնել կարդացածի կարևոր (պահանջվող) գաղափարները։ 
2. Ֆիզիկա: Պատկերացում ունենալ էներգիայի կլանման և անջատման վերաբերյալ:
3. Մաթեմատիկա: Կարողանա կազմել և լուծել գծային հավասարումներ:


                                                         



9-ՐԴ ԴԱՍԱՐԱՆ
	Թեմա 1

	1. Քիմիան և շրջակա միջավայրը

	Նպատակ

	1. Ձևավորել և զարգացնել գիտելիքներ նյութի, բաղադրության և հատկությունների վերաբերյալ:

	Վերջնարդյունքներ

	Պարտադիր
1. Սահմանի մոլային ծավալ հասկացությունը, կապ հաստատի մասնիկների թվի հետ, ներկայացնի և օգտագործի մաթեմատիկական արտահայտությունը խնդրիրներ ու վարժություներ լուծելիս: (Հ7,Հ27)
2. Ներկայացնի չոր օդի բաղադրությունը, որպես մոտ 78 % ազոտի, 21% թթվածնի և ազնիվ գազերի ու ածխաթթու գազի խառնուրդ (ըստ ծավալի): (Հ8,Հ28,Հ34)
3. Ներկայացնի այդ աղտոտիչների աղբյուրները. (Հ10,Հ11)
1) ածխածնի(II) օքսիդը ածխածին պարունակող վառելանյութի թերայրումից,
2) ծծմբի(IV) օքսիդը ծծմբի միացություններ պարունակող հանածո վառելիքի այրումից,
3) ազոտի օքսիդները ավտոմեքենաների ներքին այրման շարժիչների արտանետումներից:
4. Ներկայացված տեսանյութի դիտումով  նկարագրի աղտոտիչների վնասակար ազդեցությունը մարդու առողջության և շինությունների վրա (թթվային անձրևներ) և քննարկի, կատարի  եզրահանգում,  թե ինչու են այդ աղտոտիչները գլոբալ մտահոգության առիթ դարձել: (Հ10,Հ11,Հ29,Հ31)
5. Գործնականում իրականացնի որոշ հանքաքարերի վրա թթուների ազդեցության ուսումնասիրություն: (Հ29,Հ46)
6. Սահմանի ջրի ժամանակավոր և մնայուն կոշտություն հասկացությունները:
7. Նկարագրի քաղցրահամ ջրերի մաքրման և վնասազերծման փուլերը (ֆիլտրում, քլորացում)՝ նաև (Հ10,Հ11)
8. Կիրառի նյութի վերաբերյալ ստացված գիտելիքները վարժությունների և խնդիրների լուծման համար: (Հ7)
9. Նկարագրի կայուն զարգացման էությունը՝ բնական ռեսուրսների խնայողաբար օգտագործման տեսանկյունից:  (Հ10,Հ11,Հ29,Հ31)
Լրացուցիչ
1. Նկարագրի հեղուկ օդից թթվածնի և ազոտի առանձնացումը թորման միջոցով:
2. Նկարագրի ջրի փափկեցման գործընթացները:
3. Նկարագրի նավթը, որպես ածխաջրածինների խառնուրդ, և թորմամբ օգտակար բաղադրիչների բաժանումը:
4. Թվարկի բաղադրիչների կիրառության ոլորտները՝  
1) Բենզին-ավիացիոն և ավտոմոբիլային վառելանյութ:
2) Կերոսին- վառելանյութ ինքնաթիռների, հրթիռների և տրակտորային շարժիչների համար;
3) Վազելին - բժշկության մեջ:
4) Պարաֆին - սննդի արդյունաբերության մեջ՝ փաթեթանյութերի տոգորման, մոմերի, կենցաղային քիմիայի ապրանքների համար:
5) Գուդրոն - փողոցների ասֆալտապատման համար:

	Բովանդակություն

	1. Օդ: Գազի մոլային ծավալ:
2. Ջուր:
Lրացուցիչ
Նավթ: 

	Առաջարկվող գործնական աշխատանքներ
	Խաչվող հասկացություններ

	1. Գործնական աշխատանք 1։ Վարժությունների և խնդիրների լուծում օդի բաղադրության և մոլային ծավալի վերաբերյալ:
2. Գործնական աշխատանք 2։ Վարժությունների և խնդիրների լուծում։ Ջրի ժամանակավոր և մնայուն կոշտության վերաբերյալ:
3. Լաբորատոր աշխատանք 2։ Որոշ հանքաքարերի վրա թթուների ազդեցության ուսումնասիրություն:
4. Խմբային հետազոտական աշխատանք և ներկայացում շրջակա միջավայրի պահպանության վերաբերյալ:
Լրացուցիչ
1. Գործնական աշխատանք 3։ Վարժությունների և խնդիրների լուծում նավթի վերաբերյալ:
2. Լաբորատոր աշխատանք 1։ Ծծմբի(IV) օքսիդի տարածման ուսումնասիրում հայտանյութի լուծույթով լցված բջջային պլանշետի օգնությամբ։

5. Ամփոփիչ աշխատանք:
	1. Պատճառ և հետևանք։Արտանետված քիմիական նյութերի ազդեցությունը շրջակա միջավայրի վրա: Կոշտ ջրի ազդեցությունը կենցաղային գործընթացների վրա:
2. Կառուցվածք և գործառույթ: Աղտոտիչների բնույթից կախված դրանց ազդեցությունը շրջակա միջավայրի վրա տարբեր է:Քլոր պարունակող ախտահանիչ նյութերի ազդեցությունը ջրի որակի ցուցանիշների վրա:
3. Կայունություն և փոփոխություն:Մեզ շրջապատող աշխարհում գազային և ջրային համակարգերի կայունություն	ու փոփոխությունը կախված է քիմիական և ֆիզիկական երևույթներից:Օդի բաղադրության կայունությունը ունի կարևոր նշանակություն և ածխածնի երկօքսիդի պարունակության ավելացումը հանգեցնում է գլոբալ խնդիրների:
Լրացուցիչ
Օրինաչափություններ: Նավթը ածխաջրածինների խառնուրդ է, որում բաղադրիչները ունեն տարբեր եռման ջերմաստիճաններ, ինչով էլ պայմանավորված է դրանց բաժանումը թորման եղանակով: 


	Միջառարկայական կապեր

	1. Հայոց լեզու։ Կարողանա կարդալ, հասկանալ կարդացածը, առանձնացնել կարդացածի կարևոր (պահանջվող) գաղափարները։ 
2. Ֆիզիկա: Իմանալ նյութի ագրեգատային վիճակները և դրանց փոխադարձ անցումների պայմանները:
3. ԹԳՀԳ: Աշխատանք տեքստային խմբագրիչների հետ, ցուցադրական նյութերի պատրաստման և համացանցում որոնողական աշխատանքներ իրականացնելու հմտություններ:



	Թեմա 2

	Նյութերի տեսակներ

	Նպատակ

	1. Ձևավորել գիտելիքներ մետաղների, ոչ մետաղների և օրգանական միացությունների հիմնական դասերի հատկությունների, օրինաչափությունների և առանձնահատկությունների վերաբերյալ։ Ձևավորել գործնական հմտություններ իոնների որակական ռեակցիաների օրինակներով:

	Վերջնարդյունքներ

	Պարտադիր
1. Ներկայացնի հալոգենները՝ քլորը, բրոմը և յոդը, որպես երկատոմ ոչ մետաղ պարզ նյութեր՝ ցույց տալով գույնի ու խտության տարբերությունները: (Հ8)
2. Ներկայացնի քլորի և յոդի կիրառությունը, որպես մանրէազերծող միջոցներ:(Հ10,Հ11)
3. Բացատրի և համեմատի հալոգենների համեմատական օքսիդիչ հատկությունները հալոգենիդ իոնների հետ փոխազդեցության տեսանկյունից:(8)
4. Ներկայացնի և գործնականում իրականացնի հալոգենիդ իոնների (Cl-, Br-, I-) որակական ռեակցիաները Ag+ իոնի միջոցով: (Հ29,Հ46)
5. Թվարկի մետաղների ընդհանուր ֆիզիկական հատկությունները:
6. Նկարագրի մետաղների ընդհանուր քիմիական հատկությունները, օր՝ փոխազդեցությունը թթվածնի, աղերի և նոսր թթուների հետ, հաշվի առնելով մետաղների ակտիվության շարքը: (Հ7)
7. Կանխատեսի և ներկայացնի մետաղների ռեակցիոն ունակության աճը ըստ տրված փորձնական արդյունքների: (Հ7,Հ8)
8. Ներկայացնի լիթիումը, նատրիումը, կալիումը, որպես համեմատաբար փափուկ մետաղներ, նկարագրելով ջրի հետ փոխազդեցության: (Հ31) 
9. Գործնականում իրականացնի նատրիումի կամ կալիումի և ջրի փոխազդեցությունը:
10. Նկարագրի օրգանական միացությունների հիմնական դասերը և դրանց բնութագրող ֆունկցիոնալ խմբերը: (Հ8)
11. Սահմանի ֆունկցիոնալ խումբ հասկացությունը, որպես միացության քիմիական հատկությունները պայմանավորող ատոմների խումբ: (Հ1)
12. Նկարագրի հոմոլոգիական շարքը, որպես ընդհանուր բանաձև ունեցող, միևնույն ֆունկցիոնալ խումբ պարունակող և/կամ միանման քիմիական հատկություններով օժտված միացությունների ընտանիք:(Հ8,Հ30)
13. Ներկայացնի ալկանների (մինչև 10 անդամ) հոմոլոգիական շարքի ընդհանուր օրինաչափությունները (ագրեգատային վիճակ, խտություն, եռման, հալման ջերմաստիճաններ): (Հ8)
14. Որոշի օրգանական միացության դասը կամ մոլեկուլի ընդհանուր բանաձևը ըստ քիմիական անվանումների -ան, -են, -ոլ վերջավորությունների: (Հ8)
15. Անվանի և պատկերի մինչև հինգ ածխածին պարունակող ալկանների, չճյուղավորված ալկենների և սպիրտների կառուցվածքային բանաձևերը: (Հ5)
16. Նշի էթանոլի կիրառությունը, որպես լուծիչ, վառելիք և մանրէասպան միջոց: (Հ10,Հ11)
17. Կիրառի մետաղների, ոչ մետաղների և օրգանական միացությունների մասին ստացված գիտելիքները վարժությունների և խնդիրների լուծման համար։(Հ7, Հ27)
Լրացուցիչ
1. Ներկայացնի ազնիվ գազերը որպես միատոմ ոչ մետաղ պարզ նյութեր և բացատրի դրանց քիմիական պասիվությունը էլեկտրոնային կառուցվածքի տեսանկյունից:
2. Թվարկի իներտ գազերի կիրառման որոշ ոլորտներ՝ իներտ միջավայր, լամպեր:
3. Ներկայացնի անցումային շարքի մետաղները, որպես մետաղների խումբ, որոնք ունեն փոփոխական օքսիդացման աստիճաններ, բարձր խտություն, բարձր հալման ջերմաստիճան և առաջացնում են գունավոր միացություններ և հաճախ գործում են որպես կատալիզատորներ:
4. Մանգանի միացությունների օրինակի վրա գործնականում լսելով իրականացնի վերօքս ռեակցիաներ անցումային շարքի մետաղների գույնի և օքսիդացման աստիճանի փոփոխության ուսումնասիրման նպատակով:
5. Գործնականում իրականացնի ջրածնի պերօքսիդի քայքայումը մանգանի (IV) օքսիդի կատալիզատորի առկայությամբ:

	Բովանդակություն

	1. Ոչ մետաղներ (հալոգեններ)
2. Մետաղներ (Li, Na, K)
3. Նախնական պատկերացումներ օրգանական միացությունների մասին:
Լրացուցիչ
1․ Ոչ մետաղներ (ազնիվ գազեր)
2․ Մետաղներ ( անցումային մետաղներ)



	Առաջարկվող գործնական աշխատանքներ
	Խաչվող հասկացություններ

	1. [bookmark: _heading=h.gjdgxs]Գործնական աշխատանք 1։ Վարժությունների և խնդիրների լուծում ոչ մետաղների վերաբերյալ:
2. Գործնական աշխատանք 2։ Վարժությունների և խնդիրների լուծում մետաղների վերաբերյալ:
3. Գործնական աշխատանք 3։ Վարժությունների և խնդիրների լուծում oրգանական նյութերի հիմնական դասերի վերաբերյալ:
4. Լաբորատոր աշխատանք 1։ Հալոգենիդ իոնների (Cl-, Br-, I-) որակական ռեակցիաները Ag+ իոնի միջոցով
5. Լաբորատոր աշխատանք 3։ Նատրիումի կամ կալիումի և ջրի փոխազդեցության օրինակով:
6. Լաբորատոր աշխատանք 6։ Հեքսանի ֆիզիկական հատկություններ (լուծելիություն, խտություն, եռման ջերմաստիճան):

Լրացուցիչ
1․ Խմբային հետազոտական աշխատանք և ներկայացում ոչ մետաղների և/կամ մետաղների և/կամ օրգանական միացությունների աղբյուրների և կիրառության վերաբերյալ:
Ամփոփիչ գրավոր աշխատանք 1: Ոչ մետաղներ և մետաղներ:
Ամփոփիչ գրավոր աշխատանք 2: Օրգանական նյութերի հիմնական դասեր:
	1. Օրինաչափություններ: Մետաղական և ոչ մետաղական հատկությունները պարբերություններում և խմբերում փոփոխվում են օրինաչափորեն: Հոմոլոգիական շարքում օրգանական միացությունների ֆիզիկական հատկությունները փոփոխվում են օրինաչափորեն, իսկ քիմիական հատկությունները պայմանավորված են ֆունկցիոնալ խմբով: Իզոմերների գոյությունը պայմանավորված է ինչպես նյութերի տարբեր քիմիական կառուցվածքով, այնպես էլ տարածության մեջ ատոմների և խմբերի տարբեր դասավորությամբ:
2. Համակարգեր և մոդելներ: Իզոմերների գնդաձողային տարածական մոդելների կառուցում:
3. Կառուցվածք և գործառույթ: Մետաղները օժտված են վերականգնիչ հատկություններով, իսկ ոչ մետաղները՝ հիմնականում օքսիդիչ հատկություններով:
Լրացուցիչ
1. Կայունություն և փոփոխություն: Ազնիվ գազերը քիմիապես պասիվ են շնորհիվ իրենց կայուն էլեկտրոնային կառուցվածքի:

	Միջառարկայական կապեր

	1. Հայոց լեզու։ Կարողանա կարդալ, լսել, հասկանալ կարդացածը, առանձնացնել կարդացածի կարևոր (պահանջվող) գաղափարները։ 
2. Ֆիզիկա: Կարողանա բնութագրել նյութերի ֆիզիկական հատկությունները՝ էլեկտրա- և ջերմահաղորդականություն, խտություն:
3. Մաթեմատիկա: Կազմել և լուծել գծային հավասարումներ:
4. ԹԳՀԳ: Աշխատանք տեքստային խմբագրիչների հետ, ցուցադրական նյութերի պատրաստման և համացանցում որոնողական աշխատանքներ իրականացնելու հմտություններ:



	Թեմա 3

	1. Քիմիական ռեակցիաների դասակարգում 

	Նպատակ

	1. Ձևավորել և զարգացնել գիտելիքներ ռեակցիաների որոշ տեսակների և դրանց օրինաչափությունների վերաբերյալ։ Զարգացնել գործնական հմտություններ ռեակցիաների որոշ տեսակների օրինակներով:

	Վերջնարդյունքներ

	Պարտադիր
1. Սահմանի դիսոցման աստիճան հասկացությունը և կիրառի դրա մաթեմատիկական արտահայտությունը հաշվարկներում: (Հ7)
2. Սահմանի և տարբերի ուժեղ ու թույլ էլեկտրոլիտներ և ոչ էլեկտրոլիտներ հասկացությունները դիսոցման աստիճանի տեսանկյունից: (Հ8)
3. Գործնականում իրականացնի ուժեղ և թույլ էլեկտրոլիտների էլեկտրահաղորդականության որոշում:(Հ29, Հ46)
4. Նկարագրի  թթուների, հիմքերի և աղերի քիմիական հատկությունները էլեկրոլիտային դիսոցման տեսանկյունից (Հ9)
5. Գրի թթուների, հիմքերի, աղերի էլեկտրոլիտային դիսոցման հավասարումներ: (Հ34)
6. Ներկայացնի իոնափոխանակային ռեակցիաների մոլեկուլային, լրիվ և կրճատ իոնական հավասարումները: (Հ7)
7. Ներկայացնի լուծույթում իոնափոխանակային ռեակցիայի լրիվ ընթանալու պայմանները: (Հ34)
8. Գործնականում իրականացնի որոշ իոնափոխանակային ռեակցիաներ: (Հ27, Հ29, Հ46)
9. Սահմանի վերականգնումը և օքսիդացումը էլեկտրոնների փոխանցման տեսանկյունից։ (Հ1, Հ7)
10. Տարբերի վերօքս ռեակցիաները տարրերի օքսիդացման աստիճանների փոփոխություններով: (Հ7, Հ8)
11. Սահմանի օքսիդիչ ու վերականգնիչ հասկացությունները և որոշի օքսիդիչ, վերականգնիչ տարրերը պարզ հավասարումներում: (Հ1, Հ7)
12. Գործնականում իրականացնի երկաթի(III) քլորիդի լուծույթում պղնձի լուծումը, ինչպես նաև պղնձի տեղակալումը երկաթով պղնձի(II) սուլֆատում: (Հ29, Հ34,Հ46)
13. Սահմանի էլեկտրոլիզ հասկացությունը, որպես հալույթում կամ ջրային լուծույթում միացությունների քայքայում հաստատուն էլեկտրական հոսանքի ազդեցությամբ: (Հ1)
14. Կանխատեսի երկտարր միացություններից նատրիումի քլորիդի կամ պղնձի քլորիդի հալույթի էլեկտրոլիզի արգասիքները: (Հ34)
15. Սահմանի կաթոդ և անոդ հասկացությունները և կազմի դրանց վրա ընթացող իոնական կիսահավասարումները: (Հ7)
16. Կիրառի վերօքս ռեակցիաներ թեմայից ստացված գիտելիքները վարժությունների և խնդիրների լուծման համար։ (Հ7)
Լրացուցիչ
Համեմատի.
1. պղնձի սուլֆատի լուծույթի,
2. խիտ աղաթթվի,
          3. նատրիումի քլորիդի խիտ ջրային լուծույթի,
4. նոսր ծծմբական թթվի
Էլեկտրոլիզի ընթացքում իներտ էլեկտրոդների վերջանյութերը:

	Բովանդակություն

	1. Էլեկտրոլիտային դիսոցում:
2. Իոնափոխանակային ռեակցիաներ:
3. Վերօքս ռեակցիաներ:
4. Էլեկտրոլիզ:

	Առաջարկվող գործնական աշխատանքներ
	Խաչվող  հասկացություններ

	1. Գործնական աշխատանք 1։ Վարժությունների և խնդիրների լուծում էլեկտրոլիտային դիսոցման վերաբերյալ:
2. Գործնական աշխատանք 2։ Վարժությունների և խնդիրների լուծում իոնափոխանակային ռեակցիաների վերաբերյալ:
3. Գործնական աշխատանք 3։ Վարժությունների և խնդիրների լուծում վերօքս ռեակցիաների վերաբերյալ:
4. Գործնական աշխատանք 4։ Վարժությունների և խնդիրների լուծում էլեկտրոլիզի վերաբերյալ:
5. Լաբորատոր աշխատանք 1։ Ուժեղ և թույլ էլեկտրոլիտների էլեկտրահաղորդականության որոշում:
6. Լաբորատոր աշխատանք 2։ Իոնափոխանակային ռեակցիաներ:
7. Լաբորատոր աշխատանք 3։ Երկաթի(III) քլորիդի լուծույթում պղնձի լուծումը, ինչպես նաև պղնձի տեղակալումը երկաթով պղնձի(II) սուլֆատում:
8. Խմբակային հետազոտական աշխատանք և ներկայացում։ Իոնափոխանակային խեժերը ջրի մաքրման համար և/կամ վերօքս ռեկացիաները մեր շրջապատում և/կամ Էլեկտրաքիմիան մետաղարտադրությունում թեմաներով:
Ամփոփիչ գրավոր աշխատանք:
	1. Օրինաչափություններ: Քիմիական ռեակցիաները տեսակները դասակարգվում են ըստ ելանյութերի և վերջանյութերի թվի և բաղադրության:
2. Պատճառ և հետևանք։ Էլեկտրոլիտների հիդրատացումը հանգեցնում է դիսոցման:
3. Էներգիա և նյութ։ Էլեկտրոլիզը պրոցես է, որի ընթացքում էլեկտրական էներգիայի հաշվին ընթանում են քիմիական ռեակցիաներ:
4. Կայունություն և փոփոխություն: Քիմիական ռեակցիաների ընթացքում նյութերի բաղադրությունը փոխվում է, սակայն դրանց ընդհանուր զանգվածը մնում է անփոփոխ:

	Միջառարկայական կապեր

	1. Հայոց լեզու։ Կարողանա կարդալ, լսել,  հասկանալ կարդացածը, առանձնացնել կարդացածի կարևոր (պահանջվող) գաղափարները։ 
2. Ֆիզիկա։ Պատկերացում ունենալ էլեկտրահաղորդականության վերաբերյալ: Պատկերացում ունենալ էլեկտրոլիզի պրոցեսում էլեկտրական էներգիայի դերի վերաբերյալ: 
3. Մաթեմատիկա: Կազմել և լուծել գծային հավասարումներ:
4. ԹԳՀԳ: Աշխատանք տեքստային խմբագրիչների հետ, ցուցադրական նյութերի պատրաստման և համացանցում որոնողական աշխատանքներ իրականացնելու հմտություններ:




10-ՐԴ ԴԱՍԱՐԱՆ
Քիմիայի նպատակային ուսուցմամբ ծրագիր

	Թեմա 1

	Ատոմի  կառուցվածքը  և պարբերական  օրենքը  

	Նպատակ

	1. Զարգացնել և ամրապնդել գիտելիքները ատոմի կառուցվածքի և պարբերական աղյուսակի վերաբերյալ։  

	Վերջնարդյունքներ        

	Պարտադիր
1. Բացատրի Ռեզերֆորդի  կատարած  փորձերը, շարադրի ատոմի կառուցվածքը՝ ըստ ժամանակակից պատկերացումների և էլեկտրոնի ալիքամասնիկային բնույթը (Մ1, Մ10):
2. Ներկայացնի ներատոմային մասնիկների անվանումները և դրանց հիմնական բնութագրերը (նշանը,  հարաբերական  լիցքն  ու զանգվածը՝ զ.ա.մ.-ով): (Մ1)
3. Սահմանի պրոտոն, էլեկտրոն, նեյտրոն, իզոտոպ հասկացությունները: Կարգաթվից  և հարաբերական ատոմային զանգվածից ելնելով՝ որոշի էլեկտրոնների թիվը, միջուկի զանգվածային թիվը, միջուկի լիցքը՝ պրոտոնների թիվը և իրականացնի հակառակ գործողությունը: (Մ10)
4. Բերի որոշ բնական և արհեստական տարածված իզոտոպների օրինակներ (օրինակ՝ 60Co,1H, 2H, 3H):   Թվարկի իզոտոպների կիրառության բնագավառները և ներկայացնի մարդու օրգանիզմի վրա ռադիոակտիվ իզոտոպների ազդեցությունը:  (Մ6, Մ10,Մ26)
5. Սահմանի ատոմային օրբիտալ հասկացությունը, պատկերի s և p օրբիտալները, բնութագրի քվանտային թվերը` գլխավոր, օրբիտալային, մագնիսական, սպինային: (Մ3,Մ4,Մ10)
6. Ներկայացնի էլեկտրոնների բաշխումը՝ ըստ էներգիական մակարդակների, տարրերի էլեկտրոնային և քվանտաբջջային բանաձևերը մինչ 4-րդ պարբերությունը ներառյալ (Մ3, Մ12): 
7. Լսի, հասկանա, ձևակերպի քիմիական տարրերի ատոմներում էլեկտրոնների լրացման հետևյալ հիմնական սկզբունքները. ա) նվազագույն էներգիայի սկզբունք, բ) Պաուլիի արգելակման սկզբունք, գ) Հունդի կանոն: (Մ6, Մ1) 
8. Ներկայացնի պարբերական  համակարգի (երկար և կարճ) կառուցվածքը՝ պարբերություն, խումբ և քիմիական տարրերի Դ.Մենդելեևի պարբերական օրենքը: Տարբերակի s-,  p-,  d-,  f- տարրերը:
9. Լսի, հասկանա, բացատրի քիմիական տարրերի հատկությունների (ատոմի շառավիղ, իոնի շառավիղ, էլեկտրաբացասականություն, իոնացման էներգիա, մետաղական և ոչ մետաղական հատկություններ) փոփոխության օրինաչափությունները պարբերություններում և խմբերում: (Մ6)
10. Կիրառի ատոմի կառուցվածքի և պարբերական օրենքի վերաբերյալ ստացված գիտելիքները վարժություններ և խնդիրներ լուծելիս։ (Մ6)

Լրացուցիչ
1. Սահմանի քիմիական տարրի հարաբերական ատոմային զանգվածը։
2. Սահմանի իոնացման էներգիա, էլեկտրոնի հանդեպ խնամակցություն, ատոմի շառավիղ և էլեկտրաբացասականություն հասկացությունները:

	Բովանդակություն

	1. Ատոմի կառուցվածքի վերաբերյալ տեսակետների զարգացում:
2. Իզոտոպներ:
3. Քվանտային թվեր: Ատոմային օրբիտալ:
4. Էներգիական մակարդակներ և ենթամակարդակներ:
5. Պարբերական համակարգ և տարրերի հատկություններ:

	Առաջարկվող աշխատանքների ձևերը
	Խաչվող հասկացություններ

	Գործնական աշխատանք 
1. Վարժությունների և խնդիրների լուծում ատոմի  կառուցվածքի վերաբերյալ:
2. Վարժությունների և խնդիրների լուծում իզոտոպների (մոլային բաժին) վերաբերյալ:
3. Վարժությունների և խնդիրների լուծում քվանտային թվերի և ատոմային օրբիտալի վերաբերյալ:
4. Վարժությունների և խնդիրների լուծում էներգիական մակարդակների և ենթամակարդակների վերաբերյալ:
5. Վարժությունների և խնդիրների լուծում պարբերական համակարգի  և տարրերի հատկությունների վերաբերյալ:

Խմբային հետազոտական աշխատանք և ներկայացում «Քիմիական տարրերի և դրանց իզոտոպների տարածվածությունը տիեզերքում» և/կամ «Ռադիոակտիվ իզոտոպների դերը մարդու կյանքում» թեմաներով։
Ամփոփիչ աշխատանք
	Օրինաչափություններ 
Պարբերություններում և խմբերում տարրերի հատկությունների փոփոխությունների օրինաչափություններ:
Համակարգեր և մոդելներ 
1. Քիմիական տարրերի պարբերական համակարգը՝ որպես քիմիական տարրերի հատկությունների դասակարգման արդյունք:
2.  Ատոմի կառուցվածքի մոլորակային մոդել:
Կառուցվածք և գործառույթ 
Մետաղների և ոչ մետաղների հատկությունները պայմանավորված են դրանց ատոմների արտաքին էներգիական մակարդակների կառուցվածքով:
Կայունություն և փոփոխություն 
Ատոմի կայուն (հիմնական) և համեմատաբար անկայուն (գրգռված) վիճակները պայմանավորված են դրա էլեկտրոնային կառուցվածքով:

	Միջառարկայական կապեր

	1. Հայոց լեզու - Կարողանա լսել և տեքստից առանձնացնել առանցքային հասկացությունները, բանալի բառերը և մեկնաբանել նյութի հիմնական գաղափարը բանավոր և գրավոր։ Կարողանա հստակ ձևակերպել մտքերը։ 
2. Մաթեմատիկա - Կազմել և լուծել գծային հավասարումներ, լուծել տոկոսի կիրառմամբ խնդիրներ։
3. Թվային գրագիտություն և համակարգչային գիտություն -  Աշխատանք տեքստային խմբագրիչներով:
4. Համացանցից ստացված տեղեկության ճիշտ մշակում և ակադեմիական ազնվության պահպանում (մեդիա գրագիտություն)։



	Թեմա 2

	Նյութի կառուցվածքը 

	Նպատակ

	1. Ձևավորել և զարգացնել գիտելիքներ նյութերի կառուցվածքի և  քիմիական կապի վերաբերյալ:
2. Զարգացնել կարողություններ մոլեկուլների գնդաձողային մոդելների կառուցման միջոցով:

	Վերջնարդյունքներ

	Պարտադիր
1. Սահմանի իոնային կապը, բացատրի իոնային կապի առաջացումը և բնութագրի իոնային բյուրեղացանցը: (Մ1, Մ4) 
2. Նկարագրի իոնային միացությունների ընդհանուր հատկությունները (բարձր հալման ջերմաստիճան, էլեկտրահաղորդականություն (հալույթներում և լուծույթներում), լուծելիությունը ջրում): (Մ1, Մ6)
3. Լսի, հասկանա, ներկայացնի քիմիական կապի էլեկտրաստատիկ բնույթը: (Մ6)
4. Ներկայացնի քիմիական կապերի տեսակները և տարբերակի ելնելով ԷԲ-ի արժեքների տարբերությունից (կովալենտ բևեռային(0 < DԷԲ < ~1.7), ոչ բևեռային(DԷԲ = 0), իոնային (DԷԲ  >1.7) կապեր): (Մ6)
5. Սահմանի կովալենտային կապը և տեսակները` բևեռային և ոչ բևեռային:
6. Ներկայացնի կովալենտ կապի հատկությունները (երկարություն, ամրություն, էներգիա): Բացատրի կովալենտային կապի առաջացման փոխանակային և դոնորակցեպտորային (ամոնիում և  հիդրօքսոնիում  իոնների  առաջացման  օրինակով) մեխանիզմները (Մ1,Մ4):
7. Լսի, հասկանա, նկարագրի և պատկերի սիգմա (s) և պի (p) կապերի առաջացումը  օրբիտալների վերածածկման տեսանկյունից (Մ4, Մ29):
8. Համադրի կովալենտային կապ և վալենտականություն  հասկացությունները:
9. Ներկայացնի վալենտային էլեկտրոններ հասկացությունը s-, p- և  d- տարրերի համար:
10. Բացատրի մոլեկուլների բևեռայնությունը՝ ելնելով դրանց երկրաչափական կառուցվածքից: Համեմատի ջրի և ածխաթթու գազի մոլեկուլների բևեռայնությունը: (Մ4,29)
11. Ներկայացնի և բացատրի ջրածնային կապը որպես միջմոլեկուլային փոխազդեցությունը ֆտորաջրածնի և ջրի մոլեկուլների օրինակով: (Մ4,29)
12. Սահմանի  մետաղական կապ և մետաղական բյուրեղացանց հասկացությունները: (Մ4)

Լրացուցիչ
1. Սահմանի և պատկերի օրբիտալների հիբրիդացումը (sp, sp2, sp3) և ներկայացնի հիբրիդային օրբիտալների բնութագրերը:
2. Մեկնաբանի միջմոլեկուլային  փոխազդեցությունների (Լոնդոնի դիսպերսիոն ուժեր ոչ բևեռային մոլեկուլների դեպքում և դիպոլ-դիպոլային փոխազդեցություններ բևեռային մոլեկուլների դեպքում) բնույթը:
3. Կազմի  մոլեկուլների և իոնների (H2O, CO2, CO, O3, NH3, NH4+, NO3-, CH4, C2H4, C2H2) Լյուիսի բանաձևերը:

	Բովանդակություն

	Պարտադիր
1. Քիմիական կապ: Իոնային  կապ
2. Կովալենտային  կապ
3. Վալենտականություն
4. Մոլեկուլների տարածական  կառուցվածք:
5. Մետաղական կապ
6. Ջրածնային կապ

Լրացուցիչ
1. Լյուիսի բանաձևեր
2. Հիբրիդացում
3. Միջմոլեկուլային ուժեր

	Առաջարկվող աշխատանքների ձևերը
	Խաչվող հասկացություններ

	Գործնական աշխատանք 
1. Վարժությունների և խնդիրների լուծում իոնական կապի վերաբերյալ:
2. Վարժությունների և խնդիրների լուծում կովալենտ կապի վերաբերյալ:
 3. Վարժությունների և խնդիրների լուծում մետաղական կապի վերաբերյալ:
      4. Ամփոփիչ գրավոր աշխատանք

Լրացուցիչ
1. Վարժությունների և խնդիրների լուծում Լյուիսի բանաձևերի և VSEPR տեսության վերաբերյալ:
2. Վարժությունների և խնդիրների լուծում հիբրիդացման և մոլեկուլների տարածական կառուցվածքի վերաբերյալ:
3. Վարժությունների և խնդիրների լուծում միջմոլեկուլային ուժերի վերաբերյալ: 


	Օրինաչափություններ 
Քիմիական կապի տեսակը պայմանավորված է տարրերի էլեկտրաբացասականության արժեքների տարբերությամբ:
Պատճառ և հետևանք 
Քիմիական կապերի խզումը և առաջացումը հանգեցնում է նոր նյութերի առաջացման:
Էներգիա և նյութ 
Քիմիական կապերի  խզումը ուղեկցվում է էներգիայի կլանումով, իսկ դրանց առաջացումը՝ էներգիայի անջատումով:
Կառուցվածք և գործառույթ 
Իոնական կապը պայմանավորում է իոնական միացությունների ընդհանուր հատկութունները:
Կայունություն և փոփոխություն 
Իոնական միացությունները պինդ վիճակում առաջացնում են կայուն բյուրեղացանցեր, սակայն ջրային լուծույթում տրոհվում են իոնների:

Լրացուցիչ
Մասշտաբ, համամասնություն և քանակ 
Հսկա իոնական և կովալենտային միացությունների համեմատումը պարզ կառուցվածքով նյութերի հետ: 
Համակարգեր և մոդելներ 
Մոլեկուլների և իոնների մոդելների կառուցումը Լյուիսի բանաձևերի և VSEPR տեսության կիրառմամբ:

	Միջառարկայական կապեր

	1. Հայոց լեզու - Կարողանա տեքստից առանձնացնել առանցքային հասկացությունները, բանալի բառերը և մեկնաբանել նյութի հիմնական գաղափարը բանավոր և գրավոր։ Կարողանա հստակ ձևակերպել մտքերը, ծավալել առողջ բանավեճ՝ հարգելով դիմացինի տեսակետը։ 
2. Ֆիզիկա - Իմանալ լիցքերի փոխազդեցության, էներգիայի, ջերմա- և էլեկրահաղորդականության մասին:
3. Մաթեմատիկա - Կարողանա աշխատել գրաֆիկներով, պատկերել որոշ մարմինների երկրաչափական տեսքը և նշել դրանց բնութագրիչները: 




	Թեմա 3

	Նյութի  ֆիզիկական  վիճակները 

	Նպատակ

	1. Զարգացնել գիտելիքներ նյութերի ֆիզիկական վիճակների և դրանց փոխադարձ անցումների վերաբերյալ:

	Վերջնարդյունքներ

	Պարտադիր
1. Տարբերակի նյութերի երեք ագրեգատային վիճակները (պինդ, հեղուկ, գազ) և բացատրի դրանց փոխադարձ անցումները: (Մ6,29)
2. Տարբերակի մոլեկուլային և ոչ մոլեկուլային կառուցվածքով նյութերը (բերելով համապատասխան օրինակներ), նկարագրի դրանց հետևյալ ֆիզիկական հատկությունները (հալման և եռման ջերմաստիճաններ, էլեկտրահաղորդականություն)։ (Մ6)
3. Ըստ տրված տեսանյութի լսի և ներկայացնի լուծույթ, լուծված նյութ, լուծիչ, լուծելիություն, հագեցած լուծույթ և բյուրեղահիդրատ հասկացությունները։ Սահմանի դրանք: (Մ1)
4. Ներկայացնի նյութերի լուծելիության կախումը ջերմաստիճանից և ճնշումից։ (Մ6)
5. Ներկայացնի և օգտագործի լուծույթի քանակական բաղադրության արտահայտման եղանակները (լուծված նյութի զանգվածային բաժին և մոլային կոնցենտրացիա)։ (Մ6,29)
6. Ներկայացնի լուծույթների ընդհանուր բնութագրերը: (Մ11,29)
7. Կիրառի պինդ, հեղուկ և գազային համակարգերի վերաբերյալ / նաև տեսանյութերից լսելով/ ստացված գիտելիքները՝ վարժությունների և խնդիրների լուծման համար, ինչպես նաև հետազոտական աշխատանքներում  (թեմայի ընտրություն, հետազոտական հարց, հիպոթեզ, տվյալների հավաքում, մշակում և եզրահանգումներ)։ (Մ6,Մ32,Մ33)
8. Նկարագրի իդեալական գազի մոդելը։ (Մ1, Մ6)
9. Սահմանի Ավոգադրոյի օրենքը, գազի հարաբերական խտություն, գազային խառնուրդի միջին մոլային զանգված, գազի մոլային ծավալ հասկացությունները։ Ներկայացնի դրանց մաթեմատիկական արտահայտությունները և օգտագործի վարժություններ ու խնդիրներ լուծելիս։ (Մ6)
10. Օգտագործի իդեալական գազի վիճակի հավասարումը (PV = nRT) տարբեր հաշվարկներում։ (Մ6)

Լրացուցիչ
1. Ներկայացնի և գործնականում իրականացնի թթվահիմնային տիտրում՝ որպես նյութի անհայտ կոնցենտրացիայի որոշման մեթոդ։ Հավաքի և վերլուծի ստացված տվյալները։ Գնահատի մեթոդի ընդհանուր պատահական սխալը, համակարգային սխալը, ներկայացնի առաջարկություններ հետազոտական աշխատանքի բարելավման համար:
2. Գործնականում իրականացնի Ավոգադրոյի օրենքի ստուգում գազանջատման ռեակցիայի օգնությամբ։ Օրինակ՝ CaCO3-ի/Mg-ի և աղաթթվի փոխազդեցություն: Հավաքի և վերլուծի ստացված տվյալները։  

	Բովանդակություն

	1. Նյութի պինդ, հեղուկ և գազային վիճակներ: Մոլեկուլային  և  ոչ  մոլեկուլային  կառուցվածքով  նյութեր:
2. Գազային օրենքներ:
3. Լուծույթներ:

	Առաջարկվող աշխատանքների ձևերը
	Խաչվող հասկացություններ

	Գործնական աշխատանք 
1. Վարժությունների և խնդիրների լուծում։  Նյութի պինդ, հեղուկ և գազային վիճակներ:
2. Վարժությունների և խնդիրների լուծում։ Գազային օրենքներ:
3. Վարժությունների և խնդիրների լուծում։ Լուծույթներ։
Ամփոփիչ աշխատանք
Լրացուցիչ
Լաբորատոր աշխատանք 
1. Ավոգադրոյի օրենքի ստուգում գազանջատման ռեակցիայի օգնությամբ։ Օրինակ՝ CaCO3-ի/Mg-ի և աղաթթվի փոխազդեցություն:
2. Թթվահիմնային տիտրում, որպես նյութի անհայտ կոնցենտրացիայի որոշման մեթոդ:
Խմբային հետազոտական աշխատանք և ներկայացում 

” Լուծույթները մեր կյանքում “
Ամփոփիչ աշխատանք
	Օրինաչափություններ 
1. Մոլեկուլի չափսից և զանգվածից կախված՝ նյութերի ագրեգատային վիճակը աստիճանաբար փոխվում է գազ-հեղուկ-պինդ (Cl2, Br2, I2):
2.   Նյութերի լուծելիության կախվածությունը ջերմաստիճանից և ճնշումից:
Մասշտաբ, համամասնություն և քանակ 
Մասնիկների հսկայական թիվը (Ավոգադրոյի հաստատուն) ընկած է մոլ գաղափարի հիմքում:
Համակարգեր և մոդելներ 
1. Լուծույթները բարդ ֆիզիկաքիմիական համակարգեր են:
2. Իդեալական գազի մոդելը հնարավորություն է տալիս նկարագրելու գազերին բնորոշ օրինաչափութունները:

	Միջառարկայական կապեր

	1. Հայոց լեզու - Կարողանա տեքստից առանձնացնել առանցքային հասկացությունները, բանալի բառերը և մեկնաբանել նյութի հիմնական գաղափարը բանավոր և գրավոր։ Կարողանա լսել, վերլուծել և բացատրել ուսումնասիրված նյութը փաստարկված խոսքով, ծավալել առողջ բանավեճ՝ հարգելով դիմացինի տեսակետը։ 
2. Ֆիզիկա - Իմանալ նյութի ագրեգատային վիճակները և նախնական պատկերացումներ ունենալ հիմնական գազային օրենքների մասին:
3. Մաթեմատիկա - Կազմել համեմատություններ, կազմել և լուծել գծային հավասարումներ, լուծել տոկոսի կիրառմամբ խնդիրներ։ Արտահայտել միևնույն մեծության չափման միավորները մեկը մյուսով։ Լուծել երկու անհայտով առաջին աստիճանի հավասարումների համակարգեր։ Կատարել գործողություններ ամբողջ ցուցիչով աստիճանների հետ։
4. ԹԳՀԳ - Աշխատանք տեքստային խմբագրիչներով, ցուցադրական նյութերի պատրաստման և համացանցում որոնողական աշխատանքների հմտություններ: Սահիկների պատրաստում: Համացանցից լսելու միջոցով ստացված տեղեկության ճիշտ մշակում, տարբեր ձևերով տվյալների ներկայացում և ակադեմիական ազնվության պահպանում (մեդիա գրագիտություն)։



	Թեմա 4

	Քիմիական ռեակցիաներ 

	Նպատակ

	1. Զարգացնել գիտելիքներ քիմիական ռեակցիաների և հավասարումների վերաբերյալ։ 
2. Ձևավորել գիտելիքներ ռեակցիայի արագության, քիմիական հավասարակշռության և ռեակցիայի ջերմէֆեկտի վերաբերյալ։
3. Զարգացնել գործնական հմտություններ քիմիական ռեակցիաների տեսակների օրինակներով։

	Վերջնարդյունքներ

	Պարտադիր
1. Ներկայացնի և տարբերակի քիմիական ռեակցիաների տեսակները՝ ըստ դարձելիության, համասեռության, ելանյութերի և վերջանյութերի թվի ու բաղադրության: (Մ1, Մ6)
2. Բացատրի Ա. Լավուազիեի և Մ. Լոմոնոսովի կատարած փորձերը զանգվածի պահպանման օրենքի տեսանկյունից: (Մ6, Մ14, Մ29)
3. Ներկայացնի նյութի զանգվածի պահպանման օրենքը և այն կիրառի խնդիրներ լուծելիս: Հաշվի ռեակցիայի ելքը (փոխարկման աստիճանը)։ (Մ6)
4. Սահմանի օքսիդացման աստիճան հասկացությունը և որոշի տարրի բարձրագույն և ցածրագույն օքսիդացման աստիճանները: (Մ1)
5. Սահմանի վերականգնման-օքսիդացման (վերօքս) ռեակցիաները և տաբերակի վերօքս ռեակցիաների տեսակները: (Մ1, Մ25)
6. Սահմանի և տարբերակի օքսիդացում, վերականգնում, օքսիդիչ, վերականգնիչ հասկացությունները էլեկտրոնների փոխանցման տեսանկյունից, կազմի և վերլուծի վերօքս ռեակցիաներ, հավասարեցնի դրանք էլեկտրոնային հաշվեկշռի միջոցով: (Մ6, Մ26)
7. Բացատրի, թե ինչպես են փոխվում տարրերի օքսիդիչ և վերականգնիչ հատկությունները պարբերություններում և խմբերում: (Մ6, Մ27)
8. Սահմանի իոնափոխանակային ռեակցիաները: Պարզաբանի լուծույթներում էլեկտրոլիտների միջև ընթացող փոխանակման ռեակցիաների մինչև վերջ ընթանալու պայմանները: (Մ1, Մ26)
9. Ներկայացնի և վերլուծի իոնափոխանակային ռեակցիաների մոլեկուլային, լրիվ և կրճատ իոնական հավասարումները:   (Մ6, Մ25)   
10. Բացատրի իներտ էլեկտրոդներով հալույթների և լուծույթների էլեկտրոլիզի առանձնահատկությունները: (Մ6, Մ7)
11. Նկարագրի նատրիումի քլորիդի, պղնձի սուլֆատի ջրային լուծույթների էլեկտրոլիզը: (Մ1, Մ6)
12. Ներկայացնի և վերլուծի անոդի և կաթոդի վրա ընթացող պրոցեսները: (Մ6)
13.  Լսի վերլուծի և կիրառի քիմիական ռեակցիաների դասակարգման վերաբերյալ ստացված գիտելիքները վարժությունների և խնդիրների լուծման, ինչպես նաև նախագծային աշխատանքների իրականացման (թեմայի ընտրություն, հետազոտական հարց, հիպոթեզ,տվյալների հավաքում, մշակում և եզրահանգումներ) ժամանակ։ (Մ6, Մ32, 33)
14. Սահմանի էներգիայի պահպանման օրենքը: (Մ6)
15. Ներկայացնի ջերմանջատիչ ու ջերմակլանիչ ռեակցիաները և կատարի հաշվարկներ ջերմաքիմիական հավասարումների կիրառմամբ: (Մ6)
16. Սահմանի նյութի գոյացման և այրման ստանդարտ էնթալպիայի փոփոխությունը՝ բերելով համապատասխան հավասարումներ: (Մ6)
17. Սահմանի կապի էներգիա հասկացությունը և հաշվի ռեակցիայի DH0 ռ՝ ելնելով ելանյութերի և վերջանյութերի կապերի էներգիաների արժեքներից: (Մ6)
18. Ներկայացնի պոտենցիալ էներգիաների դիագրամները ջերմանջատիչ և ջերմակլանիչ ռեակցիաների համար: (Մ6, Մ7)
19. Կիրառի ջերմաքիմիայի, էնթալպիայի վերաբերյալ ստացված գիտելիքները վարժությունների և խնդիրների լուծման համար։ (Մ6, Մ29)
20. Սահմանի ռեակցիայի արագություն հասկացությունը։ Տարբերակի հոմոգեն և հետերոգեն ռեակցիաները:
       Սահմանի ռեակցիայի ակտիվացման էներգիա և կատալիզատոր  հասկացությունները:
21. Լսի, հասկանա և բնութագրի դարձելի ռեակցիաները և քիմիական հավասարակշռությունը: (Մ6, Մ7)
22. Լսի,մեկնաբանի տարբեր գործոնների (կոնցենտրացիա, ճնշում,  ջերմաստիճան (Վանտ-Հոֆի կանոն) և կատալիզատոր) ազդեցությունը քիմիական ռեակցիայի արագության վրա: (Մ1, Մ6)
23. Ներկայացնի բախման տեսության հիմնական երեք դրույթները։ (Մ6)
24. Կիրառի ռեակցիայի արագության վերաբերյալ ստացված գիտելիքները վարժությունների և խնդիրների լուծման համար։ (Մ6)
25. Սահմանի Լե Շատելյեի սկզբունքը և մեկնաբանի նյութի կոնցենտրացիայի, ճնշման և ջերմաստիճանի ազդեցությունը հավասարակշռության տեղաշարժի վրա (ներառյալ լուծելիության տեսանկյունից): (Մ6)
26. Ներկայացնի հավասարակշռության հաստատունի և լուծելիության արտադրյալի արտահայտությունները։ (Մ6)
27. Ներկայացնի pH-ի սանդղակը (0-14) և գործնականում իրականացնի տարբեր թթուների, հիմքերի և աղերի 0.1 Մ լուծույթների pH-ի որոշում ունիվերսալ հայտանյութի և/կամ սարքի օգնությամբ։ Հավաքի և վերլուծի ստացված տվյալները։ (Մ25, Մ26, Մ29)
28. Սահմանի աղերի հիդրոլիզ և հիդրոլիզի աստիճան հասկացությունները: Տարբերի հիդրոլիզվող և չհիդրոլիզվող աղերը, բերի օրինակներ: (Մ25, Մ26, Մ29)
29. Որոշի աղի լուծույթի միջավայրը հայտանյութերի օգնությամբ: Գրի աղերի հիդրոլիզի լրիվ և կրճատ իոնական հավասարումները: (Մ25, Մ26, Մ29)
30. Գործնականում իրականացնի նատրիումի հիդրոկարբոնատի տիտրումը թթվով։ Հավաքի և վերլուծի ստացված տվյալները։ (Մ25, Մ26, Մ29)
31. Սահմանի դիսոցման աստիճանը և դրա վրա ազդող գործոնները, կիրառի դրա մաթեմատիկական արտահայտությունները հաշվարկներում: 
32. Բացատրի էլեկտրոլիտային դիսոցման պատճառն ու մեխանիզմները:  (Մ6, Մ29)
33. Գործնականում իրականացնի էլեկտրոլիտների և ոչ էլեկտրոլիտների էլեկտրահաղորդականության չափման փորձեր: Համեմատի էլեկտրոլիտը և ոչ էլեկտրոլիտը, ուժեղ և թույլ էլեկտրոլիտները: Հավաքի և վերլուծի ստացված տվյալները։ ( Մ29, Մ32)
34. Նկարագրի թթուների և հիմքերի ընդհանուր հատկությունները էլեկտրոլիտային դիսոցման տեսության տեսանկյունից (համաձայն Արենիուսի տեսության): (Մ6)
35. Կիրառի հավասարակշռության վերաբերյալ ստացված գիտելիքները վարժությունների և խնդիրների լուծման համար։ ( Մ6)

Լրացուցիչ
1. Բացատրի, որ կալորիմետրի օգնությամբ կարելի է չափել ջերմության քանակը (q = mcDT), որն անջատվել է ռեակցիայի ընթացքում (այրում կամ չեզոքացում):
2. Գործնականում իրականացնի չեզոքացման ռեակցիայի ջերմէֆեկտի որոշում։ Հավաքի և վերլուծի ստացված տվյալները։ Տարբերի կախյալ և անկախ փոփոխականները։ Նշի փորձի բարելավման (ավելի հավաստի տվյալներ ստանալու) հնարավորությունները:
3. Սահմանի բյուրեղացանցի էնթալպիա հասկացությունը և բնութագրի իոնների չափերի և լիցքի ազդեցությունը դրա արժեքի վրա:
4. Որոշի ռեակցիայի՝ կարգը ըստ ելանյութերի, օգտվելով տրված փորձնական տվյալներից և դուրս բերի ռեակցիայի արագության հավասարումը (արագության օրենք)
5. Գործնականում իրականացնի ռեակցիայի արագության որոշում։ Օրինակ՝ ջրածնի պերօքսիդի կատալիտիկ քայքայում: Հավաքի և վերլուծի ստացված տվյալները։ Տարբերի կախյալ և անկախ փոփոխականները։ Նշի փորձի բարելավման (ավելի հավաստի տվյալներ ստանալու) հնարավորությունները։

	Բովանդակություն

	1. Նյութի զանգվածի պահպանման օրենք: Քիմիական հավասարում:
2. Քիմիական  ռեակցիաների  դասակարգումը:
3. Ջերմաքիմիա:  Ջերմաքիմիական հավասարում:
4. Քիմիական   ռեակցիայի   արագություն: Կատալիզ:
5. Դարձելի  ռեակցիաներ:  Քիմիական հավասարակշռություն:
6. Էլեկտրոլիտային  դիսոցման տեսություն, ուժեղ և թույլ էլեկտրոլիտներ:
7. Իոնափոխանակային   ռեակցիաներ:
8. Աղերի հիդրոլիզ:
9. Վերականգնման-օքսիդացման ռեակցիաներ:
10. Էլեկտրոլիզ:

	Առաջարկվող աշխատանքների ձևերը
	Խաչվող հասկացություններ

	Գործնական աշխատանք 
1. Վարժությունների և խնդիրների լուծում։ Նյութի զանգվածի պահպանման օրենք: Բաղադրության հաստատունության օրենք: Քիմիական հավասարում:
2. Վարժությունների և խնդիրների լուծում։ Քիմիական  ռեակցիաների  դասակարգումը:
3. Վարժությունների և խնդիրների լուծում։ Ջերմաքիմիա:  Ջերմաքիմիական հավասարում:
4. Վարժությունների և խնդիրների լուծում։ Քիմիական   ռեակցիայի   արագություն: Կատալիզ:
5. Վարժությունների և խնդիրների լուծում։ Դարձելի  ռեակցիաներ:  Քիմիական հավասարակշռություն:
6. Վարժությունների և խնդիրների լուծում։ Էլեկտրոլիտային  դիսոցման տեսություն, ուժեղ և թույլ էլեկտրոլիտներ:
7. Վարժությունների և խնդիրների լուծում։ Իոնափոխանակային   ռեակցիաներ:
8. Վարժությունների և խնդիրների լուծում։ Աղերի հիդրոլիզ:
9. Վարժությունների և խնդիրների լուծում։ Վերականգնման-օքսիդացման ռեակցիաներ:
10. Վարժությունների և խնդիրների լուծում։ Էլեկտրոլիզ:
Լաբորատոր աշխատանք 
1.Տարբեր թթուների, հիմքերի և աղերի 0.1 Մ լուծույթների pH-ի որոշում ունիվերսալ հայտանյութի և/կամ սարքի օգնությամբ։
2.Նատրիումի հիդրոկարբոնատի տիտրումը թթվով։
3. էլեկտրոլիտների և ոչ էլեկտրոլիտների էլեկտրահաղորդականության չափման  փորձեր:  Համեմատել էլեկտրոլիտը և ոչ էլեկտրոլիտը, ուժեղ և թույլ էլեկտրոլիտները:
Լրացուցիչ
1. Չեզոքացման ռեակցիայի ջերմէֆեկտի որոշում:
2. Ռեակցիայի արագության որոշում։ Օրինակ՝ ջրածնի պերօքսիդի կատալիտիկ քայքայում:
Նախագծային հետազոտական փորձարարական աշխատանք քիմիական ռեակցիաների տիպերի վերաբերյալ:
Ամփոփիչ գրավոր աշխատանք
	Օրինաչափություններ  
1. Ռեակցիայի արագության կախվածությունը նյութերի կոնցենտրացիայից, ջերմաստիճանից և ճնշումից:
2. Մետաղներն օժտված են վերականգնիչ հատկություններով, իսկ ոչ մետաղները՝ հիմնականում օքսիդիչ հատկություններով:
3. Քիմիական ռեակցիաները դասակարգվում են ըստ ելանյութերի և վերջանյութերի թվի և բաղադրության:
Պատճառ և հետևանք 
 Էլեկտրոլիտների հիդրատացումը հանգեցնում է դիսոցման:
Համակարգեր և մոդելներ 
Դարձելի համակարգերում ստեղծվում է քիմիական հավասարակշռություն:
Էներգիա և նյութ 
1. Քիմիական ռեակցիաներն ուղեկցվում են էներգիայի անջատումով կամ կլանումով:
2. Էլեկտրոլիզը պրոցես է, որի ընթացքում էլեկտրական էներգիայի հաշվին ստանում են տարբեր նյութեր:
Կառուցվածք և գործառույթ 
Օքսիդիչների և վերականգնիչների հատկությունները պայմանավորված են դրանց կառուցվածքով:
Կայունություն և փոփոխություն 
Քիմիական ռեակցիաների ընթացքում նյութերի բաղադրությունը փոխվում է, սակայն դրանց ընդհանուր զանգվածը մնում է անփոփոխ:

	Միջառարկայական կապեր

	1. Հայոց լեզու - Կարողանա լսել, մեկնաբանել թեմայի հիմնական գաղափարները, ձևակերպել հետազոտման հարց, առաջադրել և հիմնավորել վարկած, ձևակերպել հստակ եզրակացություններ։ Կարողանա ծավալել առողջ բանավեճ՝ լսելով և հարգելով դիմացինի տեսակետը։ 
2. Ֆիզիկա - Պատկերացում ունենալ արագություն հասկացության մասին: Իմանալ ջերմություն-էներգիայի այլ տեսակների փոխկապակցվածությունը:
3. Կենսաբանություն - Պատկերացում ունենալ ֆերմենտի կատալիտիկ հատկությունների մասին:
4. Մաթեմատիկա - Կազմել և լուծել մեկ և երկու անհայտով գծային հավասարումներ, քառակուսային հավասարումներ, լուծել տոկոսի կիրառմամբ խնդիրներ։ Արտահայտել միևնույն մեծության չափման միավորները մեկը մյուսով։ Կատարել գործողություններ ամբողջ ցուցիչով աստիճաններով:
5. ԹԳՀԳ -  Աշխատանք տեքստային խմբագրիչներով, ցուցադրական նյութերի պատրաստման և համացանցում որոնողական աշխատանքների հմտություններ: Համացանցից ստացված տեղեկության ճիշտ մշակում, տարբեր ձևերով տվյալների ներկայացում և ակադեմիական ազնվության պահպանում (մեդիա գրագիտություն)։ 



	Թեմա 5

	Ոչ մետաղներ և մետաղներ

	Նպատակ

	1. Զարգացնել և ամրապնդել գիտելիքներ մետաղների և ոչ մետաղների ու դրանց միացությունների վերաբերյալ։
2. Զարգացնել և ամրապնդել գործնական հմտություններ մետաղների և ոչ մետաղների ու դրանց միացությունների հայտնաբերման, ստացման, քիմիական հատկությունների ռեակցիաների օրինակներով:

	Վերջնարդյունքներ

	Պարտադիր
1. Նկարագրի ՈՒՄ ճառագայթների առկայությամբ քլորի և ջրածնի միջև ընթացող ռեակցիայի մեխանիզմը՝ ներառելով հարուցման, շղթայի զարգացման և խզման փուլերը:(Մ6)
2. Բնութագրի ոչ մետաղների ընդհանուր հատկությունները (պարբերական աղյուսակում զբաղեցրած դիրք, հիմնական օքսիդացման աստիճաններ, օքսիդիչ հատկություններ)։ (Մ6)
3. Նկարագրի ջրածնի ստացումը, ֆիզիկական և քիմիական հատկությունները: (Մ6)
4. Գործնականում իրականացնի ջրածնի ստացում և դրա հատկությունների ուսումնասիրություն։ Օրինակ՝ Zn և աղաթթվի փոխազդեցությամբ ջրածնի ստացում և դրա փոխազդեցությունը CuO-ի և օդի թթվածնի հետ։ Լսի, մեկնաբանի դիտարկումները և եզրակացություն անի։ (Մ25,Մ26,Մ29)
5. Բնութագրի հալոգենների դիրքը պարբերական աղյուսակում և նկարագրի դրանց ֆիզիկական և քիմիական հատկությունները: (Մ6)
6. Ներկայացնի ժավելաջրի և քլորակրի ստացման ռեակցիաների հավասարումները և նկարագրի դրանց կիրառությունը։ (Մ9)
7. Ներկայացնի և համեմատի հալոգենիդ իոնների հայտնաբերման ռեակցիաները։ (Մ29)
8. Գործնականում իրականացնի հալոգենիդ իոնների որակական որոշման ռեակցիաներ։ Լսի, մեկնաբանի դիտարկումները և եզրակացություն անի։ (Մ25,Մ26,Մ29)
9. Ներկայացնի թթվածնի ստացումը, ֆիզիկական, քիմիական հատկությունները և կիրառությունը: (Մ6,Մ29)
10. Գործնականում իրականացնի թթվածնի ստացում թթվածնավոր աղերի քայքայումից: Մեկնաբանի դիտարկումները և եզրակացություն անի։ (Մ25,Մ26,Մ29)
11. Համեմատի թթվածնի և օզոնի օքսիդիչ հատկությունները և հասկանա օզոնային շերտի կարևորությունը մարդու առողջության պահպանման տեսանկյունից։ (Մ7,Մ9,Մ29)
12. Ներկայացնի նշված կարևորագույն անօրգանական միացությունների ստացումը (ներառյալ արտադրական) և կիրառությունը. ա) NO2, HNO3, NH3, բ) պարարտանյութեր (NaNO3, KNO3, NH4NO3, կրկնակի և պարզ սուպերֆոսֆատ), գ) SO2, SO3, H2SO4, դ) ապակի (սիլիկատներ): (Մ6,Մ9,Մ29) 
13. Գործնականում իրականացնի ծծմբի(IV) օքսիդի ստացում և հայտնաբերում։ Մեկնաբանի դիտարկումները և եզրակացություն անի։ (Մ7,Մ29)
14. Գործնականում իրականացնի սուլֆատ և սուլֆիտ իոնների հայտնաբերում և տարբերակում։ Մեկնաբանի դիտարկումները և եզրակացություն անի։ (Մ25,Մ26,Մ29)
15. Գործնականում իրականացնի ամոնիակի ստացում և հատկությունների ուսումասիրում: Մեկնաբանի դիտարկումները և եզրակացություն անի։ (Մ25,Մ26,Մ29)
16. Գործնականում իրականացնի նիտրատ իոնների հայտնաբերման ռեակցիա ազոտական թթվի խիտ լուծույթի և պղնձի փոխազդեցությամբ: Մեկնաբանի դիտարկումները և եզրակացություն անի։ (Մ25,Մ26,Մ29)
17. Բնութագրի մետաղների ստացման ընդհանուր եղանակները և հատկությունները (պարբերական աղյուսակում զբաղեցրած դիրք, հիմնական օքսիդացման աստիճաններ, վերականգնիչ հատկություններ)։ (Մ7,Մ9,Մ27)
18. Ներկայացնի պարբերական աղյուսակի I և II խմբի մետաղների (Na, K, Ca, Mg) ստացումը, ֆիզիկական և քիմիական հատկությունները, ջրի կոշտության վերացման ռեակցիաները։ (Մ7,Մ9,Մ27)
19. Գործնականում իրականացնի մետաղի իոնների (Ba2+, Al3+, Fe2+, Fe3+, Ca2+, Zn2+) որակական հայտնաբերում (ներառյալ բոցի գույն)։ Համեմատի և մեկնաբանի դիտարկումները և եզրակացություն անի։ (Մ25,Մ26,Մ29)
20. Գործնականում իրականացնի մետաղների հարաբերական ակտիվության որոշում աղաթթվի օգնությամբ: Համեմատի ու մեկնաբանի դիտարկումները և եզրակացություն անի։ (Մ25,Մ26,Մ29) 
21. Ներկայացնի ալյումինի, դրա օքսիդի և հիդրօքսիդի ստացումը և վերջինների երկդիմի հատկությունները։ (Մ25,Մ26)
22. Բնութագրի անցումային մետաղների ֆիզիկական և քիմիական հատկությունները երկաթի և պղնձի օրինակներով, (Մ6,Մ26,Մ27)
23. Սահմանի մետաղների կերամաշումը, ներկայացնի երկաթի կերամաշման ռեակցիաների հավասարումները, նկարագրի կերամաշումից պաշտպանության որոշ եղանակները։ (Մ25,Մ26,Մ27)
24. Սահմանի համաձուլվածք հասկացությունը, տարբերակի, ըստ բաղադրության, թուջը պողպատից և նշի դրանց կիրառության ոլորտները։ (Մ25,Մ26,Մ27)
25. Ներկայացնի մետաղների (Na, K, Ca, Mg) նիտրատների, կարբոնատների և հիդրոկարբոնատների ջերմային քայքայման ռեակցիաները։ (Մ25,Մ26,Մ27)
26. Ներկայացնի և մեկնաբանի քիմիական որոշ նյութերի վնասակար ազդեցությունը շրջակա միջավայրի վրա (օզոնային շերտի քայքայում, թթվային անձրևներ, հողի էռոզիա, էվտրոֆիկացիա)։ (Մ7,Մ9,Մ27)
27. Ըստ տրված նաև տեսանյութերի  դիտի,  լսի և կիրառի նյութերի տեսակների վերաբերյալ ստացված գիտելիքները վարժությունների և խնդիրների լուծման համար։ (Մ6,Մ29)
Լրացուցիչ
1. Գործնականում իրականացնի քլորակրի և/կամ նատրիումի հիպոքլորիտի քանակական որոշում տիտրման եղանակով։ Հավաքի և վերլուծի ստացված տվյալները։
2. Բնութագրի մետաղների ստացման արտադրական եղանակները։
3. Գործնականում իրականացնի ջրի ընդհանուր կոշտության որոշում տիտրման եղանակով: Հավաքի և վերլուծի ստացված տվյալները և եզրակացություն անի։

	Բովանդակություն

	1. Ոչ մետաղներ
2. Մետաղներ
3. Մետաղների կերամաշում
4. Համաձուլվածքներ
5. Անօրգանական որոշ նյութերի վնասակար ազդեցությունը շրջակա միջավայրի վրա

	Առաջարկվող աշխատանքների ձևերը
	Խաչվող հասկացություններ

	Գործնական աշխատանք 
1. Վարժությունների և խնդիրների լուծում։ Ոչ մետաղներ։ 
2. Վարժությունների և խնդիրների լուծում։ Մետաղներ։
Լաբորատոր աշխատանք 
1. Ջրածնի ստացում և դրա հատկությունների ուսումնասիրություն։ Օրինակ՝ Zn և աղաթթվի փոխազդեցությամբ ջրածնի ստացում և դրա փոխազդեցությունը CuO-ի և օդի թթվածնի հետ։ 
3. Հալոգենիդ իոնների որակական որոշման ռեակցիաներ։
4. Թթվածնի ստացում թթվածնավոր աղերի քայքայումից և դրա որակական հայտնաբերում։
5. Ծծմբի(IV) օքսիդի ստացում ծծմբի այրմամբ և դրա հայտնաբերում։
6. Սուլֆատ և սուլֆիտ իոնների հայտնաբերում և տարբերակում։
7. Ամոնիակի ստացում և հատկությունների ուսումասիրում։ 
8. Նիտրատ իոնների հայտնաբերման ռեակցիա ազոտական թթվի խիտ լուծույթի և պղնձի փոխազդեցությամբ։ 
9. Մետաղի իոնների (Ba2+, Al3+, Fe2+, Fe3+, Ca2+, Zn2+) որակական հայտնաբերում (ներառյալ բոցի գույն)։ 
10. Մետաղների հարաբերական ակտիվության որոշում աղաթթվի օգնությամբ։ 
11.Իոնների հայտնաբերում։
Լրացուցիչ
1.  Քլորակրի և/կամ նատրիումի հիպոքլորիտի քանակական որոշում տիտրման եղանակով։
2. Ջրի ընդհանուր կոշտության որոշում տիտրման եղանակով։

Խմբային հետազոտական աշխատանք և ներկայացում
Քիմիական որոշ նյութերի վնասակար ազդեցությունը շրջակա միջավայրի վրա։
Ամփոփիչ  գրավոր աշխատանք
1. Ոչ մետաղներ 
2. Մետաղներ
	Օրինաչափություններ 
Մետաղների և ոչ մետաղների շառավիղները օրինաչափորեն փոփոխվում են պարբերություններում և խմբերում:

Պատճառ և հետևանք 
Մետաղների կերամաշումը արտաքին գործոնների ազդեցությամբ:

Կառուցվածք և գործառույթ 
Համաձուլվածքների հատկութունները ավելի բարելավված են՝ համեմատած դրանց բաղադրիչների հետ:

Կայունություն և փոփոխություն 
Քիմիական նյութերի ազդեցությունը շրջակա միջավայրի վրա:

	Միջառարկայական կապեր

	1. Հայոց լեզու - Կարողանա լսել, մեկնաբանել թեմայի հիմնական գաղափարները, ձևակերպել հետազոտման հարց, առաջադրել և հիմնավորել վարկած, ձևակերպել հստակ եզրակացություններ, ծավալել առողջ բանավեճ՝ հարգելով դիմացինի տեսակետը։ 
2. Ֆիզիկա - Նկարագրել մետաղների ջերմա- և էլեկտրահաղորդականությունը։ 
3. Մաթեմատիկա - Կազմել և լուծել մեկ և երկու անհայտով գծային հավասարումներ, լուծել տոկոսի կիրառմամբ խնդիրներ։ Արտահայտել միևնույն մեծության չափման միավորները մեկը մյուսով և կառուցել գրաֆիկներ: Կատարել գործողություններ ամբողջ ցուցիչով աստիճաններով։
4. ԹԳՀԳ -  Կարողանա աշխատել տեքստային խմբագրիչներով, կառուցել գրաֆիկներ, պատրաստել ցուցադրական նյութեր և իրականացնել որոնողական աշխատանքներ համացանցում: Համացանցից ստացված տեղեկության ճիշտ մշակում, տարբեր ձևերով տվյալների ներկայացում և ակադեմիական ազնվության պահպանում (մեդիա գրագիտություն)։
5. Աշխարհագրություն - Գաղափար ունենալ հանքային ռեսուրսների մասին։













11-ՐԴ ԴԱՍԱՐԱՆ
Քիմիայի նպատակային ուսուցմամբ ծրագիր

	Թեմա 1

	Օրգանական քիմիայի հիմունքներ

	Նպատակ

	1. Ձևավորել և զարգացնել պատկերացումներ և գիտելիքներ օրգանական միացությունների, դրանց քիմիական կառուցվածքի, ֆունկցիոնալ խմբի, իզոմերիայի և IUPAC միջազգային համակարգի կանոնների վերաբերյալ:

	Վերջնարդյունքներ

	Պարտադիր
1. Ներկայացնի, որ օրգանական միացությունների մեծ մասը կազմված է մոլեկուլներից, ունեն մոլեկուլային կառուցվածք, որտեղ ածխածինը քառավալենտ է։  (Մ4)
2. Սահմանի իզոմերները, ինչպես նյութեր, որոնք ունեն միևնույն մոլեկուլային բանաձև, բայց տարբեր քիմիական կառուցվածք: (Մ3, Մ4)
3. Տարբերակի իզոմերիայի տարբեր տեսակները (ածխածնային շղթայի իզոմերներ, ֆունկցիոնալ խմբի դիրքի իզոմերներ, ֆունկցիոնալ խմբի միջդասային իզոմերներ, երկրաչափական ցիս - տրանս իզոմերներ): (Մ3,Մ4)
4. Ներկայացնի, որ ցիս - տրանս իզոմերիայի գոյությունը բացատրվում է կրկնակի C=C կապի շուրջը ազատ պտույտի արգելակմամբ: (Մ4)  
5. Բացատրի օրգանական մոլեկուլներում ածխածնի կարգը՝ առաջնային, երկրորդային, երրորդային և չորրորդային: (Մ1 Մ4)
6. Տեսանյութերի դիտման միջոցով լսի,  ներկայացնի և տարբերակի հիմնական օրգանական միացությունների (ածխաջրածիններ, սպիրտներ, եթերներ, ալդեհիդներ, կետոններ, կարբոնաթթուներ, էսթերներ, ճարպեր, ամիններ և ամինոթթուներ) ֆունկցիոնալ խմբերը:  (Մ4, Մ5)
7. Սահմանի ֆունկցիոնալ խումբ հասկացությունը, որպես մոլեկուլում ատոմների խումբ, որը պայմանավորում է տվյալ դասի միացություններին բնորոշ քիմիական հատկությունները: (Մ5)
8. Ներկայացնի տարբեր դասերի՝ ածխաջրածինների, սպիրտների, ալդեհիդների և կարբոնաթթուների ընդհանուր բանաձևերը, հոմոլոգիական շարքը: (Մ5)
9. Լսի և կիրառի IUPAC միջազգային համակարգի կանոնները օրգանական միացություններն անվանելիս (ներառյալ ցիս-տրանս): (Մ1,Մ2,Մ5)
10. Նկարագրի կովալենտային կապի հոմոլիտիկ և հետերոլիտիկ ճեղքումը ազատ ռադիկալների և իոնների առաջացմամբ: (Մ5)
11. Լսի և մեկնաբանի հիբրիդացումը, որպես ատոմային օրբիտալների միախառնում, որի  հետևանքով տարածության մեջ, որոշակի ուղղորդվածությամբ, առաջանում են ըստ ձևի և էներգիայի համարժեք նոր օրբիտալներ: (Մ1,Մ2,Մ4)
12. Կառուցի մեթանի, Էթիլենի, ացետիլենի և բենզոլի մոլեկուլների գնդաձողային մոդել ները և ներկայացնի դրանց տարածական տեսքը ածխածնի ատոմային օրբիտալների sp3, sp2 և sp հիբրիդացման միջոցով:  (Մ4)
13. Նկարագրի σ- և π- կապերի առաջացումը էթիլենի և ացետիլենի մոլեկուլներում: (Մ4)
14. Համեմատի միակի, կրկնակի և եռակի C-C կապերի երկարությունն ու ամրությունը: (Մ4)
15. Տարբերակի օրգանական ռեակցիաների հիմնական տեսակները՝ միացման, պոկման, տեղակալման, հիդրոլիզի, օքսիդացման և վերականգնման ռեակցիաներ։ (Մ4)

	Բովանդակություն

	1. Պատկերացում օրգանական նյութերի մասին:
2. Ալկանների հոմոլոգիական շարք:
3. Ֆունկցիոնալ խմբեր:
4. Օրգանական միացությունների անվանակարգ, IUPAC միջազգային համակարգ:
5. Կապը օրգանական մոլեկուլներում: Հիբրիդացում՝ sp3, sp2 և sp: Մեթանի մոլեկուլի կառուցվածք:
6. Կառուցվածքային իզոմերիա:
7. Տարածական իզոմերիա:
8. Կովալենտ կապի ճեղքում:
9. Օրգանական ռեակցիաների տեսակներ: 

	Գործնական աշխատանքներ
	Խաչվող հասկացություններ

	1. Գործնական աշխատանք 1։ Վարժությունների և խնդիրների լուծում։ Օրգանական միացությունների անվանակարգ
2. Գործնական աշխատանք 2։ Վարժությունների և խնդիրների լուծում։ Իզոմերիա։ Գնդաձողային մոդելներ
3. Գործնական աշխատանք 3։ Վարժությունների և խնդիրների լուծում։ Կապը օրգանական մոլեկուլներում։ Գնդաձողային մոդելներ
4. Գործնական աշխատանք 4։ Վարժությունների և խնդիրների լուծում։ Օրգանական ռեակցիաների տեսակներ
Ամփոփիչ աշխատանք. Օրգանական քիմիայի հիմունքներ
	1. Օրինաչափություններ:
Իզոմերների գոյությունը պայմանավորված է ինչպես նյութերի տարբեր քիմիական կառուցվածքով, այնպես էլ տարածության մեջ ատոմների և խմբերի տարբեր դասավորությամբ:
Տվյալ հոմոլոգիական շարքի միացությունների ընդհանուր քիմիական հատկությունները պայմանավորված են ֆունկցիոնալ խմբով:
2. Համակարգեր և մոդելներ
Իզոմերների գնդաձողային տարածական մոդելների կառուցում:
Հիբրիդացման գաղափարի բացատրումը մոլեկուլային մոդելների կառուցման միջոցով:
IUPAC միջազգային համակարգի կանոնները թույլ են տալիս անվանել միլիոնավոր օրգանական միացությունները:




	Միջառարկայական կապեր

	1. Հայոց լեզու։ Կարողանա կարդալ, լսել, հասկանալ կարդացածը, առանձնացնել կարդացածի կարևոր (պահանջվող) գաղափարները։ 
2. Ֆիզիկա։ Իմանալ լիցքերի վանողության և ձգողության մասին:
3. Մաթեմատիկա: Կարողանա պատկերել որոշ մարմինների երկրաչափական տեսքը:



	Թեմա 2

	Ածխաջրածիններ 

	Նպատակ

	1. Ձևավորել և զարգացնել գիտելիքներ ածխաջրածինների բնական աղբյուրների, դրանց ստացման, հատկությունների, որակական ռեակցիաների, ռադիկալային և Էլեկտրոֆիլ տեղակալման ռեակցիաների մեխանիզմների վերաբերյալ:
2. Զարգացնել գործնական հմտություններ ածխաջրածինների ստացման և դրանց որակական ռեակցիաների ուսումնասիրման միջոցով:

	Վերջնարդյունքներ

	Պարտադիր
1. Ներկայացնի տարբեր դասերի ածխաջրածինների ընդհանուր բանաձևերը և հոմոլոգիական շարքը:(Մ1,Մ5)
2. Լսի և մեկնաբանի, որ ալկանների ցածր ռեակցիոնունակությունը բացատրվում է դրանց մոլեկուլներում առկա ամուր ոչ բևեռային C-C և C-H կապերով: (Մ1,Մ5)
3. Պարզաբանի, որ նավթանյութերը կարող են առանձնացվել նավթից թորման եղանակով՝ օգտագործելով դրանց եռման ջերմաստիճանների տարբերությունը: (Մ7,Մ9, Մ27)
4. Թվարկի հիմնական նավթանյութերից՝ բենզինի,  կերոսինի,  մազութի, գազոյլի, լիգրոինի կիրառության ոլորտները: (Մ9)
5. Ներկայացնի ածխաջրածինների լրիվ այրման ռեակցիաների հավասարումները:
6. Սահմանի նուկլեոֆիլ, էլեկտրոֆիլ, ազատ ռադիկալ, կարբկատիոն, անցումային վիճակ հասկացությունները : (Մ5)
7. Նկարագրի ՈՒՄ ճառագայթների ազդեցությամբ ալկանների քլորացման կամ բրոմացման ռեակցիայի մեխանիզմը՝ ներառելով հարուցման, շղթայի զարգացման և խզման փուլերը: (Մ5)
8. Նկարագրի քայքայման ռեակցիաները էթանի, բութանի, ցիկլոհեքսանի, մեթիլցիկլոհեքսանի  դեհիդրման և մեթանից ացետիլենի ստացման օրինակներով՝ ներկայացնելով ռեակցիաների հավասարումները: (Մ1,Մ27)
9. Ներկայացնի կրեկինգը, որպես երկար ածխածնային շղթայով ալկանի քայքայում՝ կարճ շղթայով ալկանի և ալկենի։ (Մ9,Մ27)
10. Ներկայացնի ցիկլոալկանների առաջին ներկայացուցիչների հիդրման ռեակցիաների հավասարումները: (Մ4)
11. Բացատրի չհագեցած ածխաջրածինների հիդրումը Pt/Ni կատալիզատորի ներկայությամբ, որպես տարասեռ կատալիզի օրինակ:
12. Նկարագրի ալկենների, ալկինների և զուգորդված դիենների էլեկտրոֆիլ միացման ռեակցիաները՝ ջրածնի, հալոգենների, հալոգենաջրածինների միացման օրինակներով: (Մ5)
13. Բացատրի Մարկովնիկովի կանոնը առաջացող առաջնային, երկրորդային և երրորդային կարբկատիոնի կայունության տեսանկյունից: (Մ5, Մ27)
14. Նկարագրի ալկենների օքսիդացման ռեակցիան կալիումի պերմանգանատի լուծույթով մինչև դիոլներ: (Մ1)
15. Նկարագրի, որ բրոմաջրի թեստն օգտագործվում է ալկանները և չհագեցած ածխաջրածինները (ալկեններ, ալկիններ, դիեններ) տարբերելու համար: (Մ5)
16. Գործնականում իրականացնի մեթանի, էթիլենի ստացումը, բրոմաջրի և KMnO4-ի լուծույթի գունազրկման թեստերը և բացատրի արդյունքները: (Մ5 ,Մ9)
17. Բացատրի, որ բենզոլն ունի ապատեղայնացված π համակարգ ու լրացուցիչ կայունություն և չի ցուցաբերում ալկեններին բնորոշ միացման ռեակցիաներ (չի գունազրկում բրոմաջուրը): (Մ4,Մ5)
18. Բացատրի Էլեկտրոֆիլ տեղակալման ռեակցիայի մեխանիզմը բենզոլի հալոգենացման և նիտրացման օրինակներով: (Մ4,Մ5) 
19. Լսելու միջոցով ընդհանրացնի և կիրառի օրգանական միացություների դասերի և ռեակցիաների տիպերի մասին ստացած գիտելիքները թեստային առաջադրանքների և հաշվարկային խնդիրների լուծման, համար, ինչպես նաև նախագծային աշխատանքների իրականացման (թեմայի ընտրություն, հետազոտական հարց, հիպոթեզ, տվյալների հավաքագրում, մշակում և եզրահանգումների կատարում) ։ (Մ5)

Լրացուցիչ
1. Ներկայացնի  բնական և ուղեկից նավթային գազերի մոտավոր բաղադրությունը և դրանց կիրառության ոլորտները:
2. Բացատրի ու կանխատեսի ալկանների հալման և եռման ջերմաստիճանների փոփոխության միտումը մոլեկուլի չափսի մեծացմանը զուգընթաց ըստ Լոնդոնի դիսպերսիոն ուժերի։

	Բովանդակություն

	1. Ածխաջրածինների հոմոլոգիական շարք:
2. Ալկանների բնական աղբյուրներ:
3. Ալկանների ռեակցիաներ:
4. Ալկանների քլորացման շղթայական ռադիկալային ռեակցիայի մեխանիզմ:
5. Ցիկլոալկաններ
6. Ալկեններ, ալկիններ և ալկադիեններ:
7. Ալկենների, ալկինների և ալկադիենների միացման ռեակցիաններ:
8. Ալկենների, ալկինների օքսիդացում:
9. Արոմատիկ ածխաջրածիններ:
10. Արենների ռեակցիաներ։ էլեկտրոֆիլ տեղակալման ռեակցիաներ։

	Առաջարկվող գործնական աշխատանքներ
	Խաչվող հասկացություններ

	1. Գործնական աշխատանք 1։ Վարժությունների և խնդիրների լուծում։ Ալկանների և ցիկլոալկանների ռեակցիաներ:
2. Գործնական աշխատանք 2։ Վարժությունների և խնդիրների լուծում։ Ալկեններ, ալկիններ և ալկադիեններ:
3. Գործնական աշխատանք 3։ Արոմատիկ ածխաջրածիններ
4. Լաբորատոր աշխատանք 1։ Բենզինի խտությունը և լուծելիությունը ջրում: 
5. Լաբորատոր աշխատանք 2։ Մեթանի, էթիլենի, ացետիլենի ստացում և բրոմաջրի ու KMnO4-ի լուծույթի գունազրկման թեստեր:
6. Լաբորատոր աշխատանք 3: Բենզինի չհագեցվածության աստիճանի թեստը KMnO4-ի լուծույթի գունազրկման միջոցով:
7. Խմբային հետազոտական աշխատանք և ներկայացում։ Ալկանների բնական աղբյուրներ
8. Ամփոփիչ աշխատանք։ Ածխաջրածիններ
	1. Կայունություն և փոփոխություն: Ալկանները քիմիապես համեմատաբար իներտ են (կայուն) շնորհիվ ամուր և քիչ բևեռային միակի C-C և C-H կապերի: Ալկենները, ալկինները և ալկադիենները ավելի ռեակցիոնունակ են, քանի որ π-կապը համեմատաբար քիչ կայուն է և դրա խզման հաշվին չհագեցած ածխաջրածինները հեշտ են տալիս միացման ռեակցիաներ:
2. Կառուցվածք և գործառույթ: Քիմիական կառուցվածք - հատկություններ կապի նկարագրումը` ալկենների, ալկինների և զուգորդված դիենների էլեկտրոֆիլ միացման ռեակցիաների օրինակներով:

	Միջառարկայական կապեր

	1. Հայոց լեզու։ Կարողանա կարդալ, հասկանալ կարդացածը, առանձնացնել կարդացածի կարևոր (պահանջվող) գաղափարները։ Ֆիզիկա։ Պատկերացում ունենալ էներգիայի մասին:
2. Աշխարհագրություն: Պատկերացում ունենալ էներգիայի սպառվող աղբյուրների վերաբերյալ:
3. Մաթեմատիկա: Կազմել և լուծել գծային հավասարումներ:
4. Համակարգչային գիտություն և թվային գրագիտություն ։ Կարողանա աշխատել տեքստային խմբագրիչների հետ, կառուցել գրաֆիկներ, պատրաստել ցուցադրական նյութեր և իրականացնել որոնողական աշխատանքներ համացանցում:





	Թեմա 3

	Հալոգենալկաններ

	Նպատակ

	Ձևավորել և զարգացնել գիտելիքներ հալոգենալկանների, վերաբերյալ:

	Վերջնարդյունքներ

	Պարտադիր
1. Դասակարգի առաջնային, երկրորդային և երրորդային հալոգենալկանները, նկարագրի հալոգենալկաններից ալկենների և ալկինների ստացման ռեակցիաները՝ օգտագործելով  NaOH-ի կամ KOH-ի սպիրտային լուծույթը: (Մ1,Մ4)
2. Կիրառի օրգանական միացություների դասերի և ռեակցիաների տիպերի մասին ստացած գիտելիքները թեստային առաջադրանքների և հաշվարկային խնդիրների լուծման համար: (Մ5)
Լրացուցիչ
1. Բացատրի SN2 նուկլեոֆիլ տեղակալման ռեակցիայի մեխանիզմը առաջնային հալոգենալկանի և նատրիումի հիդրօքսիդի ջրային լուծույթի ռեակցիայի օրինակով, կոր սլաքներով ցույց տալով էլեկտրոնային շեղումները:
2. Բացատրի SN1 նուկլեոֆիլ տեղակալման ռեակցիայի մեխանիզմը երրորդային հալոգենալկանի և նատրիումի հիդրօքսիդի ջրային լուծույթի ռեակցիայի օրինակով, կոր սլաքներով ցույց տալով էլեկտրոնային շեղումները:
3. Բացատրի հալոգենի բնույթի (Cl, Br, I) ազդեցությունը նուկլեոֆիլ տեղակալման արագության վրա, ելնելով ածխածին - հալոգեն կապի էներգիայից:
4. Կիրառի օրգանական միացություների դասերի և ռեակցիաների տիպերի մասին ստացած գիտելիքները  նախագծային աշխատանքների իրականացման համար (թեմայի ընտրություն, հետազոտական հարց, հիպոթեզ, տվյալների հավաքագրում, մշակում և եզրահանգումների կատարում)։

	Բովանդակություն

	1. Հալոգենալկանների դասակարգում և պոկման ռեակցիաներ:
Լրացուցիչ
2. Նուկլեոֆիլ տեղակալման ռեակցիայի մեխանիզմը հալոգենալկաններում:

	Առաջարկվող գործնական աշխատանքներ
	Խաչվող հասկացություններ

	Գործնական աշխատանք 2։ Վարժությունների և խնդիրների լուծում։ Պոկման ռեակցիա 
	1.Օրինաչափություններ: 
Պոկման ռեակցիաներ:

	Միջառարկայական կապեր

	1. Հայոց լեզու։ Կարողանա կարդալ, հասկանալ կարդացածը, առանձնացնել կարդացածի կարևոր (պահանջվող) գաղափարները։ 
2. Մաթեմատիկա: Կարողանա պատկերել որոշ մարմինների երկրաչափական տեսքը:



	Թեմա 4

	Թթվածին պարունակող օրգանական միացություններ

	Նպատակ

	1. Զարգացնել գիտելիքներ թթվածին պարունակող օրգանական միացությունների հոմոլոգիական շարքերի, կառուցվածքի, ֆիզիկական և քիմիական հատկությունների՝ ներառյալ որակական ռեակցիաների, վերաբերյալ:
2. Զարգացնի՝ լսելով,  գործնական հմտություններ թթվածին պարունակող օրգանական միացությունների ստացման, փոխարկումների, որակական և քանակական անալիզի ռեակցիաների ուսումնասիրման միջոցով:

	Վերջնարդյունքներ

	Պարտադիր
1. Ներկայացնի տարբեր դասերի սպիրտների, ալդեհիդների և կարբոնաթթուների ընդհանուր բանաձևերը և հոմոլոգիական շարքը: (Մ4,Մ5)
2. Դասակարգի առաջնային, երկրորդային և երրորդային սպիրտները: (Մ4)
3. Բացատրի, թե ինչպես է ջրածնային կապն ազդում սպիրտների և կարբոնաթթուների ֆիզիկական հատկությունների վրա (եռման ջերմաստիճան և լուծելիությունը ջրում): (Մ1)
4. Նկարագրի սպիրտների ստացումը ալկենների հիդրատացումով H+կատալիզատորի առկայությամբ: (Մ1)
5. Ներկայացնի սպիրտների լրիվ այրման ռեակցիաների հավասարումները:  (Մ9)  
6. Բացատրի էթանոլի չարաշահման վնասակար ազդեցությունը մարդու օրգանիզմի վրա: (Մ7,Մ27,Մ29)
7. Նկարագրի էլեկտրոֆիլ տեղակալման ռեակցիաները սենյակային ջերմաստիճանում անիլինի և ֆենոլի բրոմացման ռեակցիաների օրինակով: (Մ1,Մ4)
8. Ներկայացնի սպիրտների, ֆենոլի և կարբոնաթթուների ռեակցիաների հավասարումները ալկալիական մետաղների հետ: (Մ4,Մ5)
9. Գործնականում իրականացնի էթանոլի փոխազդեցությունը մետաղական նատրիումի հետ և միջավայրի ստուգում ֆենոլֆտալեին հայտանյութի միջոցով: (Մ11,Մ15,Մ29)
10. Ներկայացնի սպիրտների միջմոլեկուլային և ներմոլեկուլային դեհիդրատացումը թթվով։ 
11. Համեմատի միատոմ և բազմատոմ սպիրտների, ֆենոլի, կարբոնաթթուների և հալոգեն տեղակալված կարբոնաթթուների հարաբերական թթվայնությունը: (Մ3,Մ15)
12. Գործնականում իրականացնի գլիցերինի որակական որոշումը Cu(OH)2-ի օգնությամբ: (Մ11,Մ29)
13. Ներկայացնի ֆենոլի և կարբոնաթթուների ռեակցիաները ալկալիների հետ:
14. Գործնականում իրականացնի օրգանական թթուների թթվա-ալկալիական տիտրում հայտանյութի ներկայությամբ և բացատրի փորձի արդյունքները: (Մ11,Մ15,Մ29)
15. Նկարագրի, որ կարբոնատների հետ չեզոքացման ռեակցիան կարող է օգտագործվել կարբոնաթթուները սպիրտներից տարբերելու համար: (Մ1)
16. Սահմանի կոնդենսման ռեակցիաները:
17. Բացատրի էսթերացման ռեակցիան, որպես քիմիական հավասարակշռության օրինակ և նշի կատալիզատորը: (Մ1,Մ7)
18. Նկարագրի էսթերների և ճարպերի հիդրոլիզը թթուների և հիմքերի առկայությամբ՝ բերելով ռեակցիաների հավասարումները: (Մ5,Մ6)
19. Գործնականում իրականացնի ձեթի օճառացում: (Մ9, Մ11,Մ29)
20. Ներկայացնի պինդ և հեղուկ ճարպերի կառուցվածքային տարբերությունը ու բացատրի դրանց ազդեցությունը մարդու առողջության վրա:  (Մ6,Մ11,Մ29)
21. Նկարագրի առաջնային և երկրորդային սպիրտների օքսիդացումը պերմանգանատի թթվեցրած լուծույթով, որպես ալդեհիդների և կետոնների ստացման եղանակ: (Մ1)
22. Ներկայացնի ալդեհիդների և կետոնների հիդրման ռեակցիաների հավասարումները:
23. Գործնականում իրականացնի ալդեհիդների հայտնաբերման՝ արծաթահայելու, ռեակցիան (Գլյուկոզը որպես վերականգնող շաքար): (Մ11,Մ29)
24. Ներկայացնի միաշաքարների՝ ռիբոզ, դեզօքսիռիբոզ, գլյուկոզ, ֆրուկտոզ բաց և ցիկլիկ կառուցվածքային բանաձևերը: (Մ4)
25. Նկարագրի գլյուկոզի խմորման ռեակցիաները և դիտի, լսի, մեկնաբանի կիրառությունը: (Մ6,Մ29)
26. Բացատրի, որ ածխաջրերի և ճարպերի օքսիդացումը օրգանիզմում ապահովում է մարդուն  անհրաժեշտ էներգիայի մեծ մասը ( մոտ 85% -ը): (Մ6,Մ7,Մ27)
27. Կիրառի օրգանական միացություների դասերի և ռեակցիաների տիպերի մասին ստացած գիտելիքները թեստային առաջադրանքների և հաշվարկային խնդիրների լուծման, ինչպես նաև նախագծային աշխատանքների իրականացման համար (թեմայի ընտրություն, հետազոտական հարց, հիպոթեզ, տվյալների հավաքագրում, մշակում և եզրահանգումների կատարում):
Լրացուցիչ
1. Գործնականում իրականացնի ֆենոլի փոխազդեցությունը ալկալու լուծույթի բրոմաջրի և երկաթի(III) քլորիդի լուծույթի հետ:
2. Գործնականում իրականացնի էթանոլի և իզոպենտանոլի էսթերացում քացախաթթվով:
3. Գործնականում իրականացնի ֆորմալդեհիդի քանակական որոշում տիտրման եղանակով:
4. Կիրառի օրգանական միացություների դասերի և ռեակցիաների տիպերի մասին ստացած գիտելիքները  նախագծային աշխատանքների իրականացման (թեմայի ընտրություն, հետազոտական հարց, հիպոթեզ, տվյալների հավաքագրում, մշակում և եզրահանգումների կատարում) համար։

	Բովանդակություն

	1. Սպիրտներ:
2. Ֆենոլ:
3. Ալդեհիդներ և կետոններ:
4. Ալդեհիդների որակական ռեակցաներ:
5. Կարբոնաթթուներ:
6. Էսթերներ, ճարպեր:
7. Ածխաջրեր:

	Առաջարկվող գործնական աշխատանքներ
	Խաչվող  հասկացություններ

	1. Գործնական աշխատանք 1։ Վարժությունների և խնդիրների լուծում։ Սպիրտներ: Ֆենոլ:
2. Գործնական աշխատանք 2։ Վարժությունների և խնդիրների լուծում։ Ալդեհիդներ և կետոններ: Կարբոնաթթուներ:
3. Գործնական աշխատանք 3։ Վարժությունների և խնդիրների լուծում։ Էսթերներ, ճարպեր:
4. Գործնական աշխատանք 4։ Վարժությունների և խնդիրների լուծում։ Ածխաջրեր:
5. Լաբորատոր աշխատանք 1։ Էթանոլի փոխազդեցությունը մետաղական նատրիումի հետ և միջավայրի ստուգում ֆենոլֆտալեին հայտանյութի միջոցով:
6.  Լաբորատոր աշխատանք 2։ Գլիցերինի որակական հայտնաբերումը Cu(OH)2-ի միջոցով:
7. Լաբորատոր աշխատանք 3։ Օրգանական թթուների թթվա-ալկալիական տիտրում հայտանյութի ներկայությամբ:
8. Լաբորատոր աշխատանք 4։ Ալդեհիդների հայտնաբերման արծաթահայելու ռեակցիան (Գլյուկոզը որպես վերականգնող շաքար):
9. Լաբորատոր աշխատանք 5։ Ձեթի օճառացում:
Լրացուցիչ
1. Լաբորատոր աշխատանք 1։ Ֆենոլի փոխազդեցությունը ալկալու լուծույթի, բրոմաջրի և երկաթի(III) քլորիդի լուծույթի հետ:
2. Լաբորատոր աշխատանք 2։ Ֆորմալդեհիդի քանակական որոշում տիտրման եղանակով:
3. Լաբորատոր աշխատանք 3։ Էթանոլի և իզոպենտանոլի էսթերացում քացախաթթվով:
Նախագծային  աշխատանք: 
1. Ածխաջրերը որպես էներգիայի գլխավոր մատակարար:
2. Ճարպակալումը դարի հիվանդություն:
	1) Օրինաչափություններ: Էսթերների և ճարպերի թթվային և հիմնային հիդրոլիզի օրինաչափությունը դարձելիության տեսանկյունից:
2) Կայունություն և փոփոխություն:
· Դինամիկ հավասարակշռությունը բնութագրվում է, որպես դարձելի համակարգի կայուն վիճակ:
· Միաշաքարների կառուցվածքը ջրային լուծույթում փոփոխական է, իսկ պինդ վիճակում՝ կայուն է:

	Միջառարկայական կապեր

	1. Հայոց լեզու։ Կարողանա կարդալ, հասկանալ կարդացածը, առանձնացնել կարդացածի կարևոր (պահանջվող) գաղափարները։
2. Կենսաբանություն:  Իմանալ բույսերում ֆոտոսինթեզի միջոցով շաքարների սինթեզի մասին:
3. Իմանալ, որ օսլան կարող է յուրացվել մարդու օրգանիզմի կողմից, իսկ բջջանյութը՝ ոչ, համապատասխան ֆերմենտի բացակայության պատճառով: 
4. Մաթեմատիկա: Կարողանա կազմել և լուծել գծային հավասարումներ, պատկերել որոշ մարմինների երկրաչափական տեսքը:
5. ԹԳՀԳ։ Կարողանա աշխատել տեքստային խմբագրիչների հետ, կառուցել գրաֆիկներ, պատրաստել ցուցադրական նյութեր և իրականացնել որոնողական աշխատանքներ համացանցում:

	Ազոտ պարունակող օրգանական միացություններ

	Նպատակ

	1. Ձևավորել և զարգացնել գիտելիքներ ամինների, α- ամինաթթուների և սպիտակուցների կառուցվածքի, հատկությունների, դրանց նշանակության և որակական ռեակցիաների վերաբերյալ: Զարգացնել գործնական հմտություններ ազոտ պարունակող օրգանական միացությունների որակական ռեակցիաների ուսումնասիրման միջոցով:

	Վերջնարդյունքներ

	Պարտադիր
1. Դասակարգի առաջնային, երկրորդային և երրորդային ամինները:
2. Ներկայացնի ամինների (ներառյալ անիլինը) և ուժեղ թթուների միացման ռեակցիաների հավասարումները: 
3. Համեմատի և բացատրի ամոնիակի, մեթիլամինի, երկմեթիլամինի և ֆենիլամինի (անիլինի) ջրային լուծութների հիմնայնությունը: (Մ4)
4. Ներկայացնի ամինոթթուների ռեակցիաները ալկալիների հետ: (Մ1,Մ6)
5. Ներկայացնի դիպեպտիդների և տրիպեպտիդների ստացման ռեակցիաների հավասարումները α-ամինաթթուներից և նույնականացնի պեպտիդային կապը: (Մ5,Մ6)
6. Ներկայացնի ջրածնային կապի դերը սպիտակուցների երկրորդային կառուցվածքի պահպանման տեսանկյունից (α-պարույր) (Մ5 ,Մ6)
7. Նկարագրի դիպեպտիդների և տրիպեպտիդների հիդրոլիզը թթուների և հիմքերի առկայությամբ՝ բերելով ռեակցիաների հավասարումները: (Մ1, Մ5,Մ6)
8. Ներկայացնի և թվարկի էներգիայի աղբյուր հանդիսացող սննդանյութերը (ածխաջրեր, սպիտակուցներ, ճարպեր) և համեմատի դրանց էներգետիկ արժեքները: (Մ6,Մ7 Մ11,Մ29)
9. Տրված տվյալները լսելով, կիրառելով, հաշվարկի սննդի կալորիականությունը: (Մ6,Մ7 Մ11,Մ29)
10. Կիրառի օրգանական միացություների դասերի և ռեակցիաների տիպերի մասին լսելով ստացած գիտելիքները՝ թեստային առաջադրանքների և հաշվարկային խնդիրների լուծման, ինչպես նաև նախագծային աշխատանքների իրականացման (թեմայի ընտրություն, հետազոտական հարց, հիպոթեզ, տվյալների հավաքագրում, մշակում և եզրահանգումների կատարում) համար: (Մ5,Մ6,Մ11,Մ29)
Լրացուցիչ
1. Կիրառի օրգանական միացություների դասերի և ռեակցիաների տիպերի մասին ստացած գիտելիքները  նախագծային աշխատանքների իրականացման համար (թեմայի ընտրություն, հետազոտական հարց, հիպոթեզ, տվյալների հավաքագրում, մշակում և եզրահանգումների կատարում)։

	Բովանդակություն

	1. Ամիններ:
2. Ամինոթթուներ:
3. Սպիտակուցներ:

	Առաջարկվող գործնական աշխատանքներ
	Խաչվող հասկացություններ

	1. Գործնական աշխատանք 1։ Վարժությունների և խնդիրների լուծում։ Ամիններ:
2. Գործնական աշխատանք 2։ Վարժությունների և խնդիրների լուծում։ Ամինաթթուներ:
3. Գործնական աշխատանք 3։ Վարժությունների և խնդիրների լուծում։ Սպիտակուցներ:
4. Լաբորատոր աշխատանք 1։ 
2-ամինոթթուներ, սպիտակուցների և ածխաջրերի որակական ռեակցիաները
5. Հետազոտական աշխատանք: Անփոխարինելի ամինաթթուների դերը կենդանի օրգանիզմում:
6. Ամփոփիչ աշխատանք։ Ազոտ պարունակող օրգանական միացություններ
	1. Օրինաչափություններ: Ջրածնային կապի ազդեցությունը նյութերի ֆիզիկական հատկությունների վրա:
2. Կառուցվածք և գործառույթ: 
2-ամինաթթուների երկդիմի հատկությունները պայմանավորված են ամինո և կարբօքսիլ ֆունկցիոնալ խմբերի առկայությամբ:

	Միջառարկայական կապեր

	1. Հայոց լեզու։ Կարողանա կարդալ, լսել, հասկանալ կարդացածը, առանձնացնել կարդացածի կարևոր (պահանջվող) գաղափարները։ 
2. Կենսաբանություն: Իմանալ, որ սպիտակուցների կառուցվածքային միավորները 2-ամինոթթուներն են: Հասկանա, որ սպիտակուցների բնափոխման հետևանքով դրանց առաջնային կառուցվածքը պահպանվում է, սակայն փոփոխվում է երկրորդային, երրորդային և չորրորդային կառուցվածքները, ինչը հանգեցնում է կենսաբանական ակտիվության կորստին:
3. Մաթեմատիկա: Կարողանա կազմել և լուծել գծային հավասարումներ, աշխատել տոկոսի հետ, պատկերել որոշ մարմինների երկրաչափական տեսքը:



	Թեմա 6

	Պոլիմերում 

	Նպատակ

	1. Ձևավորել և զարգացնել գիտելիքներ մոնոմեր, պոլիմեր, տարրական օղակ, պոլիմերացման աստիճան հասկացությունների և պոլիմերման ու պոլիկոնդենսման ռեակցիաների վերաբերյալ:

	Վերջնարդյունքներ

	Պարտադիր
1․ Սահմանի միացման, պոլիմերացման  և պոլիկոնդենսման ռեակցիաները: (Մ1)
2․ Նույնականացնի մոնոմերը տրված պոլիմերային շղթայի հատվածում: (Մ5,Մ9)
3․ Նկարագրի պոլիմերների կիրառությունը ամենօրյա կյանքում և հասկանա, որ պոլիէթիլենը, պոլիպրոպիլենը, պոլիվինիլքլորիդը կենսաբանորեն չքայքայվող պոլիմերներ են (չեն յուրացվում միկրոօրգանիզմների կողմից) և դրանց թափոնների կուտակումը բերում է շրջակա միջավայրի աղտոտմանը: (Մ5, Մ7,Մ9)
4․ Կիրառի օրգանական միացություների դասերի և ռեակցիաների տիպերի մասին՝ նաև լսելով,  ստացած գիտելիքները թեստային առաջադրանքների և հաշվարկային խնդիրների լուծման, ինչպես նաև նախագծային աշխատանքների իրականացման համար (թեմայի ընտրություն, հետազոտական հարց, հիպոթեզ, տվյալների հավաքագրում, մշակում և եզրահանգումների կատարում)։ (Մ5, Մ7,Մ9, Մ26, Մ29)

	Բովանդակություն

	1. Միացման պոլիմերում:
2. Պոլիկոնդենսում:




	Գործնական աշխատանքներ
	Խաչվող հասկացություններ

	1. Գործնական աշխատանք 1։ Վարժությունների և խնդիրների լուծում։ Միացման պոլիմերում և պոլիկոնդենսում:
2. Լաբորատոր աշխատանք 1։ Պոլիմերների քիմիական և կենսաբանական կայունության որոշում։
3. Խմբային հետազոտական աշխատանք և ներկայացում։ Պոլիմերների կիրառությունը ամենօրյա կյանքում և դրանց ազդեցությունը շրջակա միջավայրի վրա։
4. Ամփոփիչ գրավոր աշխատանք։ Պոլիմերման ռեակցիաներ:
	1. Օրինաչափություններ: Միացման պոլիմերման ռեակցիաները իրականանում են բազմակի C- C կապերի խզման հաշվին:
2. Համակարգեր և մոդելներ: Պոլիմերների տարրական օղակների և համապատասխան մոնոմերների մոդելների կառուցում:
3. Կայունություն և փոփոխություն:
Պոլիէթիլենը, պոլիպրոպիլենը, պոլիվինիլքլորիդը կայուն կենսաբանորեն չքայքայվող պոլիմերներ են (չեն յուրացվում միկրոօրգանիզմների կողմից) և դրանց թափոնների կուտակումը բերում է շրջակա միջավայրի աղտոտմանը:
Ջերմային և կատալիտիկ կրեկինգի արդյունքում ստացված բենզինների կայունությունը պահեստավորման ընթացքում կախված է դրանցում չհագեցած ածխաջրածինների պարունակությունից:
Մոնոմերները ռեակցիոնունակ միացություններ են և դրանց պահպանման համար օգտագործում են հատուկ նյութեր՝ ինհիբիտորներ:

	Միջառարկայական կապեր

	1. Հայոց լեզու։ Կարողանա կարդալ, հասկանալ կարդացածը, առանձնացնել կարդացածի կարևոր (պահանջվող) գաղափարները։ 
2. Կենսաբանություն: Պատկերացում ունենալ կենսաբանորեն քայքայվող և չքայքայվող պոլիմերների վերաբերյալ:
3. ԹԳՀԳ։ Կարողանա աշխատել տեքստային խմբագրիչների հետ, կառուցել գրաֆիկներ, պատրաստել ցուցադրական նյութեր և իրականացնել որոնողական աշխատանքներ համացանցում:



	Թեմա 7

	Օրգանական միացությունների հիմնական դասեր

	Նպատակ

	1. Զարգացնել գիտելիքներ օրգանական միացությունների հիմնական դասերի միջև ծագումնաբանական կապի վերաբերյալ՝ հենվելով ֆունկցիոնալ խումբ գաղափարի վրա: Զարգացնել և ամրապնդել գործնական հմտություններ օրգանական միացությունների որակական ռեակցիաների ուսումնասիրման միջոցով:




	Վերջնարդյունքներ

	Պարտադիր
1. Նկարագրի օրգանական միացությունների դասերի միջև ծագումնաբանական կապը ըստ ուրվագրի (ալկեններ→ հալոգենալկաններ →սպիրտներ → ալդեհիդներ → կարբոնաթթուներ →   էսթերներ) ներկայացնելով ռեակցիաների հավասարումները: (Մ3,Մ4 Մ5)
2. Նկարագրի և համեմատի չհագեցած ածխաջրածինների, բազմատոմ սպիրտների, ալդեհիդների, ֆենոլի, օսլայի և սպիտակուցների որակական ռեակցիաները: (Մ5, Մ9)
3. Գործնականում /կամ տեսանյութով/  իրականացնի 2-ամինոթթուների, սպիտակուցների և ածխաջրերի որակական ռեակցիաները: Կիրառի օրգանական միացություների մասին նաև լսելով,  ձեռք բերած գիտելիքները թեստային առաջադրանքների և հաշվարկային խնդիրների լուծման համար։ (Մ3, Մ5, Մ11, Մ29)։) 
Լրացուցիչ
1. Կանխատեսի նյութում առկա ֆունկցիոնալ խմբի առկայությունը դրա տված որակական ռեակցիայի միջոցով։
2. Կիրառի օրգանական միացություների դասերի և ռեակցիաների տիպերի մասին ստացած գիտելիքները նախագծային աշխատանքների իրականացման համար (թեմայի ընտրություն, հետազոտական հարց, հիպոթեզ, տվյալների հավաքագրում, մշակում և եզրահանգումների կատարում)։

	Բովանդակություն

	1. Օրգանական միացությունների դասերի ծագումնաբանական կապը:
2. Օրգանական միացությունների որակական ռեակցիաներ:

	Գործնական աշխատանքներ
	Խաչվող  հասկացություններ

	1. Լաբորատոր աշխատանք 1։ Օրգանական միացությունների ֆունկցիոնալ խմբերի որոշում:
2. Խմբային հետազոտական աշխատանք և ներկայացում։ Օրգանական միացությունների հիմնական դասերի կիրառում մարդու առօրյա կյանքում:
	1) Կառուցվածք և գործառույթ: Տարբեր դասերի օրգանական միացությունների որակական ռեակցիաները պայմանավորված են դրանց ֆունկցիոնալ խմբերով:


	Միջառարկայական կապեր

	1. Հայոց լեզու։ Կարողանա կարդալ, հասկանալ կարդացածը, առանձնացնել կարդացածի կարևոր (պահանջվող) գաղափարները։







12-ՐԴ ԴԱՍԱՐԱՆ
Քիմիայի նպատակային ուսուցմամբ ծրագիր
Թեմա 1․ Հանված
	Թեմա 2

	Քիմիա և բժշկություն

	Նպատակ

	1. Ձևավորել գիտելիքներ մարդու օրգանիզմի վրա ֆերմենտների և դեղերի ազդեցության վերաբերյալ: 
Լրացուցիչ
1. Ձևավորել և զարգացնել գործնական հմտություններ որոշ վիտամինների, ֆերմենտների և դեղերի անալիզի ուսումնասիրման միջոցով:

	Վերջնարդյունքներ

	Պարտադիր
1. Նախագծի և գործնականում իրականացնի ջրածնի պերօքսիդի կատալիտիկ քայքայումը կատալազով ու մանգանի(IV) օքսիդով և համեմատի ստացված տվյալները: (Մ11,Մ29)
2. Կարևորի դեղերի չափաբաժնի պահպանումը: (Մ7,Մ18)
3. Ներկայացնի դեղի կողմնակի ազդեցություն հասկացությունը: (Մ6,Մ18)
4. Ներկայացնի իբուպրոֆենի ջերմիջեցնող, հակաբորբոքային և ցավազրկող հատկությունները։ (Մ6)
5. Ներկայացնի անտացիտների (ստամոքսի թթվայնությունը իջեցնող միջոցների) ազդեցությունը՝ բերելով համապատասխան չեզոքացման ռեակցիաների հավասարումները: (Մ6,Մ18)
6.  Կիրառի նյութերի տեսակների մասին ձեռք բերած գիտելիքները խնդիրներ և վարժություններ լուծելու, ինչպես նաև հետազոտական աշխատանքների համար: (Մ6,Մ12,Մ29)
Լրացուցիչ
1.  Ճանաչի ջրալույծ և ճարպալույծ վիտամինների (վիտամին C և վիտամին A) կառուցվածքը և ներկայացնի դրանց կենսաբանական նշանակությունը:
2. Նախագծի և գործնականում իրականացնի վիտամին C-ի քանակական որոշում յոդոմետրիկ տիտրման եղանակով:
3. Նախագծի և գործնականում իրականացնի իբուպրոֆենի քանակական որոշում ալկալիմետրիկ տիտրման միջոցով:
4. Կիրառի նյութերի տեսակների մասին ձեռք բերած գիտելիքները  փորձնական աշխատանքների նախագծման համար: 

	Բովանդակություն

	1. Ֆերմենտներ:
2․ Դեղերի ազդեցություն:
Լրացուցիչ
1. Վիտամիններ:




	Առաջարկվող գործնական աշխատանքներ
	Խաչվող հասկացություններ

	1. Գործնական աշխատանք 1։ Վարժությունների և խնդիրների լուծում։ Ֆերմենտներ:
2. Գործնական աշխատանք 2։ Վարժությունների և խնդիրների լուծում։ Դեղերի կառուցվածք և ազդեցություն:
3. Լաբորատոր աշխատանք 3։ Ջրածնի պերօքսիդի կատալիտիկ քայքայումը կատալազով ու մանգանի(IV) օքսիդով:
4. Խմբային հետազոտական աշխատանք և ներկայացում։ Թմրանյութերի ազդեցությունը մարդու օրգանիզմի վրա և/կամ դեղաչափի չարաշահման հիմնախնդիրները:
5. Ամփոփիչ աշխատանք։
Լրացուցիչ
1. Գործնական աշխատանք 1։ Վարժությունների և խնդիրների լուծում։ Վիտամիններ:
2. Լաբորատոր աշխատանք 1։ Իբուպրոֆենի քանակական որոշում ալկալիմետրիկ տիտրման միջոցով:
3. Լաբորատոր աշխատանք 3։ Վիտամին C-ի քանակական որոշում յոդոմետրիկ տիտրման եղանակով:
	1. Պատճառ և հետևանք։ Դեղերն անհրաժեշտ է օգտագործել սահմանված չափաբաժիններով անցանկալի կողմնակի ազդեցություններից խուսափելու համար:
2. Կառուցվածք և գործառույթ:
Ֆերմենտի կառուցվածքը պայմանավորում է դրա կատալիտիկ ակտիվությունը:
Դեղերի կառուցվածքով է պայմանավորված դրանց կենսաբանական ակտիվությունը:
3. Մասշտաբ, համամասնություն և քանակ: Դեղերը փոքր չափաբաժիններով (մգ) մեծ ազդեցություն են գործում մարդու օրգանիզմում ընթացող պրոցեսների վրա:
Լրացուցիչ
1. Օրինաչափություններ: Ջրալույծ վիտամինները ավելի հեշտ են յուրացվում օրգանիզմի կողմից, իսկ ճարպալույծ վիտամինները՝ կուտակվում են օրգանիզմում:

	Միջառարկայական կապեր

	1. Հայոց լեզու։ Կարողանա կարդալ, հասկանալ կարդացածը, առանձնացնել կարդացածի կարևոր (պահանջվող) գաղափարները։ 
2. Կենսաբանություն։ Իմանալ մոլեկուլային մակարդակում դեղերի, վիտամինների և ֆերմենտների ազդեցությունը մարդու օրգանիզմի վրա: 
3. Մաթեմատիկա: Կարողանա կազմել և լուծել գծային հավասարումներ:
4. Համակարգչային գիտություն և թվային գրագիտություն ։ Կարողանա աշխատել տեքստային խմբագրիչների հետ, կառուցել գրաֆիկներ, պատրաստել ցուցադրական նյութեր և իրականացնել որոնողական աշխատանքներ համացանցում:





	Թեմա 3
Լրացուցիչ

	Օպտիկապես ակտիվ նյութեր

	Նպատակ

	1. Զարգացնել գիտելիքներ քիրալային մոլեկուլների և դրանց հատկությունների վերաբերյալ:

	Վերջնարդյունքներ

	Լրացուցիչ
1. Սահմանի քիրալություն և ասիմետրիկ ածխածին հասկացությունները և նույնականացնի քիրալ կենտրոնը տրված մոլեկուլներում:
2. Պատկերի տրված քիրալ մոլեկուլի ստերեոիզոմերը (հայելային պատկերը) և կառուցի դրանց գնդաձողային մոդելները:
1.  Կիրառի նյութերի տեսակների մասին՝ նաև լսելով, ձեռք բերած գիտելիքները խնդիրներ և վարժություններ լուծելու համար, ինչպես նաև փորձնական աշխատանքների նախագծման համար:

	Բովանդակություն

	1. Քիրալային մոլեկուլներ:

	Գործնական աշխատանքներ
	Խաչվող ասկացություններհ

	1. Գործնական աշխատանք 1։ Վարժությունների և խնդիրների լուծում։
2. Գործնական աշխատանք 2: Օպտիկական իզոմերների գնդաձողային մոդելների կառուցում:
	1. Օրինաչափություններ: Քիրալային մոլեկուլները օպտիկապես ակտիվ են:
2. Պատճառ և հետևանք: Ասիմետրիկ ածխածնի ատոմի առկայությունը պայմանավորում է մոլեկուլի քիրալությունը:

	Միջառարկայական կապեր

	1. Հայոց լեզու։ Կարողանա կարդալ, լսել,հասկանալ կարդացածը, առանձնացնել կարդացածի կարևոր (պահանջվող) գաղափարները։
2. Մաթեմատիկա: Կարողանա կառուցել որոշ մարմինների երկրաչափական տեսքը:
3. Իմանալ սիմետրիայի առանցքի և հարթության մասին:
4. ԹԳՀԳ։ Կարողանա աշխատել մոդելավորման որոշ համակարգչային ծրագրերի հետ:





	Թեմա 4

	Բուֆերային համակարգեր 

	Նպատակ

	1. Ձևավորել գիտելիքներ բուֆերային համակարգերի բաղադրության վերաբերյալ: 

	Վերջնարդյունքներ

	Պարտադիր
1. Սահմանի բուֆերային համակարգ հասկացությունները և նկարագրի հիմնային և թթվային բուֆերների բաղադրությունը: (Մ6)
2. Գործնականում իրականացնի թթվային բուֆերների պատրաստում և pH-մետրի կիրառմամբ չափի լուծույթի pH-ը: (Մ11,Մ29)
3. Կիրառի բուֆերային համակարգի վերաբերյալ ձեռք բերած գիտելիքները խնդիրներ և վարժություններ լուծելու համար: (Մ6,Մ29)
Լրացուցիչ
1. Կիրառի բուֆերային համակարգի վերաբերյալ ձեռք բերած գիտելիքները փորձնական աշխատանքների նախագծման համար:

	Բովանդակություն

	1.	Բուֆերային համակարգեր

	Առաջարկվող գործնական աշխատանքներ
	Խաչվող հասկացություններ

	1. Գործնական աշխատանք 1։ Բուֆերային համակարգեր: 
2. Լաբորատոր աշխատանք 1։ Թթվային բուֆերների պատրաստում և pH-մետրի կիրառմամբ լուծույթի pH-ի չափում 
3. Ամփոփիչ աշխատանքներ
	Պատճառ և հետևանք։ Բուֆերային համակարգի բաղադրիչների հարաբերակցությամբ պայմանավորված է միջավայրի pH-ը:
Կայունություն և փոփոխություն: Բուֆերային համակարգի բաղադրիչները պահպանում են միջավայրի pH-ը թթվի կամ հիմքի ավելացման դեպքում: 

	Միջառարկայական կապեր

	1. Հայոց լեզու։ Կարողանա կարդալ, հասկանալ կարդացածը, առանձնացնել կարդացածի կարևոր (պահանջվող) գաղափարները։ 
2. Մաթեմատիկա: Կարողանա կազմել և լուծել գծային հավասարումներ:





	Թեմա 5

	Ավագ դպրոցի դասընթացի ընդհանրացում և կրկնություն

	Նպատակ

	1. Ամրապնդել ավագ դպրոցում ստացած գիտելիքները՝ կրկնելով քիմիայի հիմնական գաղափարները, օրինաչափությունները և օրենքները:
2. Զարգացնել նախագծման և վերլուծական  կարողունակությունները, ներառյալ փորձնական տվյալների հավաքագրում, մշակում և հիմնավորված եզրահանգումների կատարում:
3. Զարգացնել և ամրապնդել գործնական հմտություններ անօրգանական ու օրգանական նյութերի որակական ու քանակական անալիզի, հետազոտական աշխատանքների իրականացման միջոցով:

	Վերջնարդյունքներ

	1․ Կիրառի ռեակցիայի արագության վերաբերյալ ձեռք բերած գիտելիքները խնդիրներ և վարժություններ լուծելու համար: 
2․ Կիրառի կովալենտ կապի մասին ձեռք բերած գիտելիքները խնդիրներ և վարժություններ լուծելու համար: 
3․ Կիրառի միջմոլեկուլային ուժերի մասին ձեռք բերած գիտելիքները խնդիրներ և վարժություններ լուծելու համար: 
4․ Կիրառի իոնային կապի մասին ձեռք բերած գիտելիքները խնդիրներ և վարժություններ լուծելու համար:
5․ Կիրառի մետաղական կապի մասին ձեռք բերած գիտելիքները խնդիրներ և վարժություններ լուծելու համար:
6․  Կիրառի քիմիական ռեակցիաների տեսակների վերաբերյալ ձեռք բերած գիտելիքները խնդիրներ և վարժություններ լուծելու համար, ինչպես նաև փորձնական աշխատանքների նախագծման համար:
7․ Կիրառի ռեակցիաների մեխանիզմների վերաբերյալ ձեռք բերած գիտելիքները խնդիրներ և վարժություններ լուծելու համար: 
8․ Կիրառի ջերմաքիմիայի վերաբերյալ ձեռք բերած գիտելիքները խնդիրներ և վարժություններ լուծելու համար, ինչպես նաև փորձնական աշխատանքների նախագծման համար:
9․ Կիրառի գազային օրենքները և օգտագործի դրանք կանխատեսումներ կատարելիս և խնդիրներ լուծելիս:
10․Կիրառի մարմինների և նյութերի մասին ձեռք բերած գիտելիքները խնդիրներ և վարժություններ լուծելու և քանակաչափական հաշվարկներ կատարելու համար: 
11․ Մեկնաբանի և հիմնավորի կայուն զարգացման էությունը՝ բնական ռեսուրսների խնայողաբար օգտագործման տեսանկյունից:
12․ Կիրառի քիմիական տարրերի պարբերական օրենքի և դրանից բխող օրինաչափությունների վերաբերյալ ձեռք  բերած գիտելիքները խնդիրներ և վարժություններ լուծելու համար:
13․Կիրառի ատոմի կառուցվածքի և քիմիական տարրերի վերաբերյալ ձեռք բերած գիտելիքները խնդիրներ և վարժություններ լուծելու համար:
14․Կիրառի քիմիական հավասարակշռության վերաբերյալ ձեռք բերած գիտելիքները խնդիրներ և վարժություններ լուծելու համար։
15․ Կիրառի անօրգանական և օրգանական միացությունների հիմնական դասերի և ծագումնաբանական կապի մասին ձեռք բերած գիտելիքները խնդիրներ և վարժություններ լուծելու համար, ինչպես նաև փորձնական աշխատանքների նախագծման համար:
16․ Նախագծի և գործնականում իրականացնի անօրգանական և օրգանական անհայտ նյութերի նույնականացում որակական ռեակցիաների միջոցով:
17․ Կիրառի իզոմերիայի տեսակների և դրանից բխող մոլեկուլի հատկությունների վերաբերյալ ձեռք բերած գիտելիքները խնդիրներ և վարժություններ լուծելու համար:

	Բովանդակություն

	1. Խնդիրներ և վարժություններ:
2. Գործնական և նախագծային աշխատանքներ:

	Առաջարկվող գործնական աշխատանքներ
	Խաչվող հասկացություններ

	1. Լաբորատոր աշխատանք
Անօրգանական նյութերի որակական որոշում
Օրգանական նյութերի որակական որոշում
2. Տիտրում
Նախագծային հետազոտական փորձարարական աշխատանք (խումբը՝ 1-4 աշակերտ)։
3. Գործնական աշխատանք
Նախագծային աշխատանքներ։ 
Փորձերի իրականացման և օպտիմալացման հնարավորությունների տեսական քննարկում:
Փորձարարական տվյալների մշակում
Գրաֆիկների հետ աշխատանք
Վարժությունների և խնդիրների լուծում
4. Քննությանը նախապատրաստող գրավոր աշխատանքներ
	1. Օրինաչափություններ:
Քիմիական տարրերի հատկությունները փոփոխվում են օրինաչափորեն, քանի որ դրանց արտաքին էներգիական մակարդակների կառուցվածքը պարբերաբար կրկնվում է: Քիմիական ռեակցիաները դասակարգվում են ըստ ելանյութերի և վերջանյութերի թվի և բաղադրության:
Ռեակցիայի մեխանիզմը որոշվում է առաջացող միջանկյալ մասնիկների բնույթով: Քիմիական կապի տեսակը պայմանավորված է տարրերի էլեկտրաբացասականության արժեքների տարբերությամբ:
2. Պատճառ և հետևանք։ Ռեակցիայի իրականացման պայմաններից կախված կարող են ստացվել տարբեր արգասիքներ:
3. Մասշտաբ, համամասնություն և քանակ: Մասնիկների հսկայական թիվը (Ավոգադրոյի հաստատուն) ընկած է մոլ գաղափարի հիմքում:
4. Համակարգեր և մոդելներ: Քիմիական տարրերի պարբերական համակարգը հանդիսանում է քիմիական տարրերի հատկությունների դասակարգման արդյունք:
5. Էներգիա և նյութ։ Քիմիական ռեակցիաները ուղեկցվում են էներգիայի անջատումով կամ կլանումով:
6. Կառուցվածք և գործառույթ: Նյութի կառուցվածքով է պայմանավորված դրա հատկությունները:
7. Կայունություն և փոփոխություն: Քիմիական ռեակցիաների ընթացքում նյութերի բաղադրությունը փոխվում է, սակայն դրանց ընդհանուր զանգվածը մնում է անփոփոխ:

	Միջառարկայական կապեր

	1. Հայոց լեզու։ Կարողանա կարդալ, լսել, հասկանալ կարդացածը, առանձնացնել կարդացածի կարևոր (պահանջվող) գաղափարները։
2. Մաթեմատիկա: Կարողանա կազմել և լուծել գծային (մեկ և երկու անհայտով) ու քառակուսային հավասարումներ, կառուցել գրաֆիկներ, տանել շոշափող, պատկերել որոշ երկրաչափական մարմիններ, նշել անկյունները, աշխատել կոտորակային և ցուցիչով թվերի հետ:
3. Կենսաբանություն: Իմանալ օրգանիզմում ընթացող պրոցեսների վրա որոշ քիմիական նյութերի ազդեցության մասին:
4. Ֆիզիկա: Իմանալ էներգիայի հիմնական ձևերի, նյութերի ֆիզիկական հատկությունների և ագրեգատային վիճակի ու դրանց փոխադարձ անցումների վերաբերյալ:
5. ԹԳՀԳ։ Կարողանա աշխատել տեքստային խմբագրիչների հետ, կառուցել գրաֆիկներ, պատրաստել ցուցադրական նյութեր և կատարել համացանցում որոնողական աշխատանքներ:
























